25. Feb 2021 1042\nNa trećoj redovnoj sjednici Skupštine opštine Teslić odbornici su usvojili budžet Opštine Teslić za 2021. godinu u iznosu od 21.340.000 KM. Na sjednici je donijeta i odluka kojom se obezbjeđuju finansijska sredstva za kapitalne infrastrukturne projekte poput rekonstrukcije gradskog mosta, izgradnje obaloutvrda, rekonstrukcije gradskih ulica Prvog Krajiškog korpusa, Aleksandra Rajkovića i Kralja Petra Prvog, zatim proširenja vodovodne mreže, izgradnje nove fabrike vode i vodozahvata, te fabrike za prečišćavanje otpadnih voda.\nU budžetu opštine Teslić pod stavkom za stipendije obezbjeđena su sredstva u iznosu od 320.000 KM koja su potrebna da svi studenti koji su se našli na rang listi dobiju stipendiju.\nTakođe, u odnosu na Nacrt budžeta povećana su izdvajanja za boračke kategorije, sportske i nevladine organizacije.\nPo prvi put u budžetu opštine Teslić našla se stavka kojom će se sufinansirati projekti energetske efikasnosti kandidovani od strane zajednica etažnih vlasnika.\nPredsjednik Skupštine opštine Teslić Savo Kasapović rekao je da su danas usvojene brojne odluke od opšteg interesa za građane opštine Teslić koje će znatno doprinijeti poboljšanju kvaliteta života na području naše opštine.\nNa sjednici je usvojen plan rada Skupštine za 2021. godinu, te je donijet zaključak kojim se od nadležnih institucija traži informacija o stanju u oblasti šumarstva na području opštine Teslić, a imajući u vidu dešavanja u Šumskom gazdinstvu "Borja" Teslić u proteklih nekoliko mjeseci.\nPredsjednik kluba odbornika SDS, Milan Kasapović, konstatovao je da je današnja sjednica SO Teslić protekla u jednoj finoj atmosferi i korektnoj raspravi.\n„Mi smo predložili zaključak kojim se traži od nadležnih institucija, od Šumskog gazdinstva, od republičkog inspektorata i MUP-a Republike Srpske da nam dostave potrebne informacije koje su njima dostupne vezane za dešavanja u Šumskom gazdinstvu „Borja“ Teslić. Smatramo da je šuma opšte dobro svih građana i da mi kao izabrani predstavnici trebamo da upoznamo javnost sa dešavanjima koja se zbivaju trenutno u ovoj privrednoj grani." - rekao je Kasapović.\nTagovi: opstina budzet teslic


Saobraćajna nesreća: Uviđaj može da košta | Kamatica\nPočetna > istrazivanja > Saobraćajna nesreća: Uviđaj može da košta\nSaobraćajna nesreća: Uviđaj može da košta\nTekst objavljen: 06.08.2012 13:41\nIzlazak policije na uviđaj nije uvek besplatan. U Ministarstvu unutrašnjih poslova objašnjavaju da se samo u slučaju nezgode sa manjom materijalnom štetom uviđaj naplaćuje i to – 10.000 dinara.\nToliki je iznos administrativne takse, koje se inače upućuju na poseban uplatni račun javnih prihoda, tako da u MUP-u nisu mogli da kažu koliko se novca po tom osnovu slilo u budžet.\n– Sasvim je u redu da policija naplaćuje uviđaj u slučaju male štete, to su nezgode koje nemaju elemenata krivičnog dela i u redu je da to plati osiguravajuća kuća – ističe Okanović. Problemi mogu da nastanu ukoliko uviđaj izostane, vozači se dogovore jer laički procene da je šteta na vozilu manja od dve hiljade evra, a servisom se ustanovi suprotno.\nauto šteta nezgoda saobraćajna nesreća uviđaj


Prijepolje: Sve spremno za sutrašnji fudbalski spektakl - PPmedia\nPosted on\t14 новембра, 2016 3:46 pm by adminpp033\nPolako se privode kraju poslednje pripreme za sutrašnji spektakl podovod obeležavanja 90 godina postojanja FK Polimlje i dolaska fudbalera Partizana u grad na Limu posle više od 50 godina. Fudbaleri Partizana danas u popodnevnim satima stižu u hotel Zlatarski Zlatnik na planinu Zlatar, gde će biti smeštani do odigravanja utakmice u Prijepolju.\nFK Polimlje – FK Partizan, utorak 13h Gradski stadion u Prijepolju\n„Trebalo je dosta truda i rada da bi se za kratko vreme sve ovo organizovalo, međutim zahvaljujući saradnicima i prijateljima kluba uspeli smo sve da završimo. Netreba zaboraviti ni našu Opštinu koja je pružila neophodnu logističku i finansijsku pordšku. Nadamo se sutra da će tribine Gradskog stadiona biti ispunjene do poslednjeg mesta“, ističe Muškić.\nMeč između Polimlja i Partizana igra se sutra od 13h, iz uprave kluba pozivaju navijače da ranije dođu na tribine i time izbegnu stvaranje velike gužve na ulasku u stadion. Nakon završetka fudbalske utakmice u prijepoljskom hotelu Park biće upriličena i svečana akademija.\nОзнаке: FK Partizan Beograd, FK Polimlje Prijepolje, Rijad Muškić


Vesti online / Sport / Ostali sportovi / ASS: Žalićemo se Sudu u Lozani zbog Ivane Španović\nPrvi čovek ASS Veselin Jevrosimović je poručio da je sudijska komisija amaterski donela odluku da poništi rezultat Španovićeve prilikom skoka dužeg od sedam metara u poslednjoj seriji, računajući navodni trag odlepljenog broja sa dresa.\n- Komisija je amaterski donela odluku, na osnovu televizijskog snimka, nisu uzeli u obzir i kamere na osnovu kojih se meri skok, što smo tražili da se unese u zapisnik. Sudija koji je video fantomski trag posle nije želeo da prizna grešku, verifikovao je svoju odluku, a komisija njegovu. Kada budemo prikupili sav materijal, žalićemo se dalje, "teraćemo" se dokle stignemo, ako treba i do Lozane - rekao je Jevrosimović po dolasku u Beograd iz Londona.\nIvana Španović je zauzela četvrto mesto na SP rezultatom 6,96 metara, iza zlatne Amerikanke Britni Ris (7,02), srebrne Ruskinje Darije Klišine (7,00) i bronzane još jedne Amerikanke Tijane Bartolete (6,97).\nSP u Londonu 2017.\nSportski sud u Lozani\nOSTALI SPORTOVI Španović skače za zlato: Treća sreća?\nOSTALI SPORTOVI Ivana Španović u Sportskoj komisiji IAAF


RAD OD KUĆE NA POSLOVIMA UNOSA PODATAKA - Ugradu.info\nBy Valjevo on 1. November 2016.\nUnos podataka je jedan od jednostavnijih poslova koji možete raditi na internetu, pre svega jer ne zahteva posebnu informatičku obuku ili dodatnu računarsku opremu. Sve što vam je neophodno za početak jeste kompjuter sa internet konekcijom.\nOno što je generalna prednost ove vrste posla jeste rad od kuće, sa sopstvenog računara i potpuno upravljanje svojim rasporedom, bez obaveze da za računarom provedete dva ili pet časova, već onoliko koliko je neophodno da ispoštujete dati rok. Poslodavac koji vas angažuje za posao unosa podataka, praktično, traži ispunjenje dva radna cilja: koliko tačnih i potpunih unosa podataka ste poslali i da li ste ispoštovali rokove.\nU ovoj vrsti internet posla važi pravilo da brže završavanje posla znači i mogućnost veće zarade. To, međutim, podrazumeva da je potrebno podatke unositi ispravno, odnosno da treba poraditi na veštini tipkanja. Nije neophodno biti vrhunski daktilograf, ali je poželjno poraditi na toj veštini, jer ona može obezbediti dobar i konstantan prihod.\nKada je reč o potencijalnim poslodavcima, My Data Team Global je jedna od najpoznatijih i najpouzdanijih kompanija koja nudi poslove unosa podataka. Njihova ponuda poslova unosa podataka od kuće uključuje tradicionalne poslove unosa podataka, obradu teksta, generalnu transkripciju, poslovne kodiranje, te snimanje i pretraživanje podataka.\nIskustva ljudi koji se bave ovom vrstom internet poslovanja pokazuju da jednom obavljen posao putem ovakvih sajtova obično znači da otvaranje pristupa većem spisku potencijalnih poslova. Uz to, kada jednom korektno i na vreme obavite svoj posao i registrujete se na online bazu kao stručnjak za unos podataka, to povećava vaš kredibilitet kao operatera i otvara mogućnost više angažovanja a samim tim i veće zarade.\nOvaj tekst je nastao u sklopu projekta “Uposli se!!!”, koji sprovodi www.ugradu.info uz podršku Grada Valjeva.


Obeležen Dan BIA | N1 Srbija 2\n|17.10.2018. |19:19 >19:45\nProslavi Dana BIA, koji se obeležava povodom 16. godina od formiranja te agencije i 119. godišnjice osnivanja Odeljenja za poverljive policijske poslove, prisustvovao je gotovo ceo državni vrh. Nadležni su ocenili da Agencija sada radi bolje i modernije nego ranije.\nNe ko je bio, već ko nije bio na proslavi BIA, jer bili su gotovi svi, kompletan državni vrh, predstavnici grada, tužioci, novinari. Najvažniji gost, predsednik Srbije, zahvalan premijerki zbog većih plata za pripadnike BIA.\n"Ma koliko se Nebojša i Aleksandar ponekada zbog toga ljutili", rekao je Vučić.\nJer nemaju ni subotu ni nedelju, ni pravo na štrajk, proteste, rade prekovremeno. Pa uprkos tome, kako i sam predsednik kaže, mesto šefa BIA želeli bi mnogi.\n"Nije slučajno da imamo bar trojicu ministara koji bi više želeli da budu u BIA, nego u svojim ministarstvima i to nije samo zbog relativno dobrih primanja koja imate danas u agenciji", poručio je predsednik Srbije.\nGašić: BIA uspešna protiv prikrivenog spoljnog faktora\nTa služba se u proteklih godinu dana, prema rečima direktora Bratislava Gašića, uspešno suprotstavila terorizmu, separatizmu, ilegalnim migracijama, ali i "prikrivenom delovanju stranog faktora", i organizovanom kriminalu i korupciji.\n"Značajno smo unapredili i tehničke kapacitete, unapređenjem želeli bismo da dostignemo nivo najvećih svetskih službi, zbog toga sledeću godinu proglašavam godinom tehnike", rekao je direktor BIA Bratislav Gašić.\nGašić nije rekao i da li će ta tehnika pomoći u borbi sa pojedincima iz opozicije, medija i nevladinog sektora, koje je, nedavno, kao najveću pretnju po bezbednost Srbije, naveo pripadnik BIA, Marko Parezanović. Ta Parezanovićeva izjava i dalje izaziva osudu opozicionih poslanika.\n"Dakle da se ne bi dogodilo da neko nekome crta metu na čelu, da građani ne ostanu uskraćeni za informaciju o tome, ja ponovo na rođendan BIA postavljam to pitanje - ne bih voleo da sam izdajnik, a da to ne znam", rekao je poslanik DS Balša Božović.\nUpravo zato što nisu prošli bezbednosne provere, prošle godine, pojedinim novinarima nije bilo omogućeno da prisustvuju svečanosti u Agenciji. Podsetimo, zbog toga je i predsednik Vučić tada otkazao dolazak.\nTagovi: BIA , Aleksandar Vučić , Bratislav Gašić\nBIA se zvala dok je u Srbiji vladala demokratija i dok su se na celu agencije nalazili profesionalci. Sada je nazalost opet DB-e a na celu je primitivac koji voli kada mu se kleci...\nKao I AV, sami sebe hvalite, nista konkretno niste rekli sta ste to uradili, to je model AVa kada prica o Kosovu a ne kaze nista.Iz napred iznetog vidimo da ste povecali plate a ono sto ste oteli penzionerima uzeli ste za sebe.\nA gde su pločice, da nije bata zalepio na brdo?


05-12-2018 17:02 Ratni izveštaji Ostalo Svet Planeta Video\nČetiri američka vojnika su poginula kada je njihovo vozilo pogođeno bombom na putu u zapadnom delu Avganistana.\nAmerički vojnik u Avganistanu (Foto: Jutjub)\nEkstremni talibanski pokret preuzeo je odgovornost za napad koji se dogodio 26. novembra u okrugu Bala Buluk u provinciji Farak. Prema izvorima, konvoj američke vojske nastavio je da se kreće kada je improvizovana eksplozivna naprava eksplodirala u jednom od vozila, odmah ubivši 3 vojnika i ozbiljno ranivši još jednog. Povređeni vojnik preminuo je dva dana posle napada od zadobijenih rana. Pogledajte video snimak napada OVDE.\nPogledajte OVDE zbog čega je Vladimir Putin uspešan državnik i vladar Rusije.\nUZNEMIRUJUĆI VIDEO: Šrapnel pogađa američkog vojnika u glavu tokom borbi u Avganistanu


Rusi demantovali Bajdena: Avganistan je izgubljen\nVesti online 09.07.2021\nĐoković pomogao Osaki u borbi protiv depresije\nNaomi Osaka priznala je da je prošla kroz depresivne momente, zbog čega joj se javio Novak Đoković. Poznata teniserka rekla je da su joj se prvi javili Mišel Obama, Novak Đoković, zatim Megan Markl i Stef Kari. Oni su želeli da joj pruže podršku… »\nVečernje novosti 09.07.2021\nFoto: AP Photo/David Goldman, File/Jutjub/Pervый kanal Senator smatra da Bajden greši kada misli da pad vlade u Kabulu nije neizbežan i pored povlačenja Amerikanaca. Prethodno je Bajden izjavio da avganistanska vlada ima 300.000 vojnika protiv 75.000… »\n"Novak Đoković, Stef Kari, Mišel Obama... Hvala im"\nDruga teniserka sveta Naomi Osaka rekla je u intervjuu magazinu Tajm da je između ostalih dobila podršku i prvog tenisera sveta Novaka Đokovića. To je usledilo pošto se povukla sa Rolan Garosa, rekavši da joj je potrebna pauza da bi zaštitila svoje… »


Kako špiše Sputnjik, drama je poèela kada su iz Specijalnog tužilaštva stigle optužnice na potvrdu Specijalnog suda, a nastavila se kada je iz kabineta predsednika prištinskih institucija razaslato saopštenje da Euleks više nema mandat za ostanak na Kosovu i da misija EU za sprovoðenje vladavine zakona više nije potrebna Prištini.\nOd kada je 2008. osnovan, Euleksu je mandat produžavan na osnovu inicijalnog pisma predsednika prištinskih institucija, koje predsednik Matice Albanaca u Srbiji Demo Beriša tumaèi kao uslovni poziv da Euleks ostane na Kosovu i Metohiji.\nObijanjem da Euleksu produži mandat, Taèi je, prema Berišinim reèima, spremao teren za odluku o ukidanju Specijalnog suda, koju je u kosovskom parlamentu trebalo da inicira njegova stranka koju trenutno predvodi Kadri Veselji. Na ovakav potez Taèi se odluèio znajući šta ga èeka, kaže Beriša.\n"U meðuvremenu, Nemaèka je, kada je shvatila šta se dogodilo, automatski napravila diverziju sastanka u Americi iz dva razloga. Uloga Euleksa nije naivna, on ima dve kljuène uloge. Euleks je dokumentovao sav materijal koji se nalazi u Specijalnom sudu, vodi brigu o zaštićenim svedocima i prati realizaciju – u odreðenom trenutku, kada kosovska policija ne bi izvršavala naloge tribunala, to bi uèinio Euleks", kaže Beriša.\nNemaèka je, smatra on, minirala sastanak izmeðu Hašima Taèija i Aleksandra Vuèića zakazan za 27. juni u Beloj kući, ne samo da bi spreèila Taèija da ukine Euleks i Specijalni sud, već i da bi se stvorio utisak da EU igra važnu ulogu u dijalogu Beograda i Prištine i kako bi se dalji pregovori prebacili u Evropu.\nTako se Euleks našao u situaciji da je nezakonito na Kosovu i Metohiji jer, kako navodi Beriša, nema saglasnost "zemlje domaćina".\n"Oni nemaju saglasnost, ali imaju odluku EU – u tom pravcu intervenisalo je nemaèko ministarstvo spoljnih poslova da se ostanak Euleksa mora ozakoniti. Ne verujem da će Euleks napustiti svoju ulogu jer bi bila katastrofa ako neko iz Brisela naredi Euleksu da se povuèe", kaže Beriša.\nOn dodaje da oèekuje da će iz Taèijevog kabineta uskoro stići pismo drugaèije sadržine, u kome se daje saglasnost za nastavak rada Euleksa. Slièno mišljenje deli i prištinski advokat Ehat Miftaraj, koji za prištinsku Gazetu ekspres napominje da je Kosovo u obavezi da poštuje sporazume sa EU, kao i da bi misija Euleks mogla da nastavi rad pod okriljem Rezolucije 1244.\n"U nedostatku sporazuma izmeðu Kosova i EU, ova misija može nastaviti svoj mandat èak i pozivajući se na Rezoluciju 1244 što naravno Kosovo ne bi smelo da dozvoli", rekao je Miftaraj.\nIsti list navodi i reèi portparola EU Petra Stana da je EU zainteresovana da nastavi saradnju sa Vladom Kosova na jaèanju institucija zemlje za vladavinu zakona.\n"Prisustvo i delovanje Euleksa i dalje se garantuje meðunarodnim i kosovskim zakonima. Kao EU, želimo da nastavimo da saraðujemo sa Vladom Kosova na unapreðenju naše zajednièke agende - jaèanje kosov


Tanjug 31. oktobra 2020. 07:47\nVASHINGTON – Određeni broj američkih kompanija u IT i telekomunikacionom sektoru, koje žele da sarađuju sa Huavejem i da toj kineskoj kompanji prodaju svoje komponente uprkos sankcijama, odnedavno to mogu da čine, ali pod uslovom da se one nekoriste za 5G tehologiju, piše Fajnenšl tajms.\nList saznaje da je proteklih dana nizu američkih i svetskih kompanija iz SAD stiglo odobrenje za nastavak poslovanja s Huavejem, tako da je kompanijama koje rade sa američkom tehnologijom dozvoljeno da kineskom koncernu pored ostalog prodaju čipove.\nPreduslov za poslovanje sa Huavejem je da se komponente koje su predmet trgovine ne koriste u izradi 5G opreme, odnosno da ne podržavaju 5G tehnologiju.\nTako su na primer, američke sankcije ukinute za OLED ekrane koje Samsung isporučuje Huaveju, ili za CMOS senzore koje za kinesku kompanijuu proizvode japanski Soni ili kineski OmniVision, koji ima sedište u Kaliforniji.\nNajveći američki proizvođači silicijumskih čipova, Qualcomm i MediaTek, mogli bi takođe do kraja godine da dobiju dozvolu za nastavak saradnje sa Huavejem, prenosi SeeBiz.\nAnalitičari smatraju da je to korak u pozitivnom smeru i da SAD i dalje žele da zadrže Huavej kao trgovinskog partnera, šaljući poruku da pretnja nacionalnoj bezbednosti, koju su ranije isticali kao razlog za sankcije, očigledno nije toliko izražena.\nOtkako je Huavej dospeo na „crnu listu“ kompanija s kojima SAD strogo kontroliše sve transakcije, dozvole za saradnju zatražilo je oko 300 kompanija, a otprilike svaki treći takav zahtev je do sada i odobren.\nBG aerodrom započeo restrukturiranje – smanjuje broj radnika


Oživljavanje mumija? - EU Delegacija u Srbiji\nProjekat Iskustvo kulturnog nasleđa doživljeno kroz društvenu i ličnu interakciju i pripovedanje potpomogla je Evropska komisija sa preko 2,8 miliona evra, a projekat za cilj ima da učini muzejsko iskustvo privlačnijim.\nPosetioci muzeja širom Evrope bi uskoro mogli da oblikuju sopstveno kulturno iskustvo pre nego što uopšte napuste kuću ili se ukrcaju u avion.\nInovacija koja koristi mobilnu kao i tehnologije proširene realnosti i geo lociranja, pretvara svaku običnu posetu muzeju u lično, interaktivno i pripovedačko iskusto.\nKonzorcijum akademskih, industrijskih i kulturnih organizacija iz cele Evrope, iskoristio je investicije EU kako bi kreirao i razvio mobilnu tehnologiju koja će omogućiti turistima da poboljšaju iskustvo učešćem u ličnoj, prilagođenoj maršruti koju stvaraju muzeji.\nCHESS aplikacija, koja će biti dostupna za preuzimanje na pametnim telefonima i tabletima, za cilj ima oživljavanje prošlosti, čineći kulturu i istoriju zanimljivom i dostupnom svima.\nPotpredsednica Evropske komisije za Digitalnu agendu, Nili Kros, je rekla: „U Evropi se nalazi najveće #kulturnonasleđe. Novo digitalno oruđe se ne tiče samo deljenja ovog nasleđa, već i otvaranja naše kulture za sve. Da bi zadržali svoju ulogu, muzeji moraju da budu plodno digitalno tlo za inovacije i tržište aplikacija.”\nDr Olivije Bale iz DIGINEXTa, francuske kompanije koja upravlja projektom, je rekao: “Vođene ture su jednosmerna iskustva u kojima posetilac ostaje krajnje pasivan. Sa CHESS aplikacijom, poseta muzeju se može uporediti sa iskustvom igranja igara, jer čini posetioce aktivnima i uključenima u kulturno nasleđe. Posetiocima se na ovaj način pruža informacija, ali ih se takođe izaziva i zabavlja. Ovo je od presudnog značaja za držanje pažnje mlađih posetioca koji su zadubljeni u svoje konzole, pametne telefone i tablete. A takođe čini i celokupno iskustvo bogatijim.”\nProjekat je izgradio inovativne alate koji postižu upravo ovo, usredsređujući se na posetioce i dozvoljavajući muzejima da stvaraju i objavljuju iskustva napravljena posebno za posetioce. CHESS anketa posetilaca na internetu omogućuje ljudima da zabeleže svoja interesovanja, ono što im se sviđa ili ne sviđa. Ova alatka dozvoljava muzejima da naprave ankete sa jednim izborom ili ankete višestrukog izbora kao i da povežu odgovore sa osobom, na primer sa karakterom posetilaca. CHESS autorizujuća alatka onda omogućuje profesionalcima izvan IT sektora, kao što su kustosi i ostalo osoblje, da jednostavno razvijaju višestruke dinamične zaplete, u koje je integrisan napredni multimedijalni sadržaj. Konačno, instrument za pripovedanje pokreće priču unapred određenim putanjama, ali je takođe i personalizuje i dinamički prilagođava u skladu sa individualnim odgovorima posetioca, ažurirajući njihov profil tokom priče.\nZa razliku od muzejskih vodiča, CHESS aplikacija priča svakom posetiocu različitu priču koja je usredsređena na eksponate koji su u skladu sa interesovanjem i raspoloženjem posetioca, sa onoliko detalja koliko posetilac želi. Priče mogu biti poboljšane multimedijalnim sadržajem, 3D igrama kao i proširenom realnošću, a u nekim slučajevima će i eksponat govoriti i pozivati posetioce na interakciju sa njim.\nNa izlasku iz muzeja, posetioci će naći suvenire, na primer video zapise ili slike iz sopstvene priče sa sajta muzeja, i na ovaj način imaće lično iskustvo koje će moći da podele sa porodicom i prijateljima. Prema mišljenju dr Marije Rusu sa Univerziteta u Atini, projekat ima potencijala da preokrene način ponašanja i angažovanja pri poseti muzeju.\n“CHESS ima za cilj da poboljša i personalizuje iskustvo svakog posetioca, stvarajući prilagođeno iskustvo, usmereno ka afinitetima, hobijima i interesovanjima individue. Upućivanjem posetioca na artefakte koji njega ili nju najviše zanimaju, i nudeći im interaktivne sadržaje kao što su kvizovi i igre, možemo u velikoj meri poboljšati iskustvo posetioca. Ovo ne koristi samo posetiocu, već i muzejima, koji žele da njihovi posetioci imaju najbolje moguće iskustvo ali i da se ponovo vrate”, rekao je profesor Janis Joanidis sa Univerziteta u Atini.\nRazvoj proizvoda i komercijalizacija\nCHESS aplikacija je uspešno isprobavana u Akropoljskom muzeju u Atini i u parku Cité de l’Espace u Tuluzu tokom šest meseci prošle godine.\nRazvijena u saradnji sedam partnera iz četiri zemlje – Francuske, Grčke, Velike Britanije i Nemačke – CHESS će na tržištu predstaviti DIGINEXT, vodeći pritom projekat od istraživanja do komercijalizacije. Koordinatori projekta predviđaju da će se proizvod naći na tržištu u naredne dve godine.\nDr Bale je rekao: “Bez EU fondova, ovu inicijativu ne bi bilo moguće realizovati. Zaista je bila neophodna kombinacija stručnjaka svetskog glasa iz više oblasti, što u Evropi generalno nije dostupno na nacionalnom nivou. Sa 55,000 muzeja širom sveta, mogućnosti za rast su na globalnom nivou.”\nMajkl Dženings, portparol evropske komesarke za istraživanje, inovaciju i nauku Mari Gejgan Kvin, je rekao: „Evropa ima bogatu istoriju koja može biti oživljena za digitalnu generaciju i dostupnija svima. Gradnja inkluzivnih društava koja daju rezultate, predstavlja prioritet programa Horizon 2020, a ovo podrazumeva inovaciju kao sredstvo komunikacije i obrazovanja o evropskom kulturnom nasleđu.”\nPoboljšati evropsko kulturno nasleđe, učiniti ga digitalnim i dostupnim na internetu i očuvati ga za buduće generacije, neki su od izazova Digitalne Agende za Evropu @digicultEU #Europeana.\nCHESS ( Iskustvo kulturnog nasleđa doživljeno kroz društvenu i ličnu interakciju i pripovedanje) je projekat finansiran od Evropske komisije u okviru Sedmog okvirnog programa Evropske unije (FP7). Glavni cilj CHESSa je da istraži, primeni i proceni, kako iskustvo posetioca muzeja u susretu sa personalizovanim interaktivnim pričama, tako i ove priča od strane kulturnih ekperata. CHESS je proizvod saradnje DIGINEXTa (Francuska), Nacionalnog Kapodistrian univerziteta u Atini (Grčka), Univerziteta u Notingemu (Velika Britanija), Instituta za kompjutersku grafiku Fraunhofer (Nemačka), Real Fusia (Francuska), Akropoljskog muzeja (Grčka) i Cité de l’espace (Francuska).\nPogledajte kako radi CHESS tehnologija\nO finansiranju istraživanja i inovacija u Evropi\nEvropska unije je prvog januara pokrenula novi, sedmogodišnji program finansiranja istraživanja i inovacija, pod nazivom Horizon 2020 #H2020. U narednih sedam godina, skoro 80 milijardi evra će biti uloženo u istraživačke i projekte inovacija koji će povećati ekonomsku konkurentnost Evrope i proširiti granice ljudskog znanja. Istraživački budžet EU je usredsređen uglavnom na unapređenje svakodnevnog života u oblastima kao što su zdravstvo, životna okolina, transport, hrana i energija (pogledajte grafikon dole). Istraživačka partnerstva sa farmaceutskom, aeronautičkom, automobilskom i elektronskom industrijom, takođe podstiču privatni sektor na investiranje u cilju podrške budućem privrednom rastu i otvaranju radnih mesta koja zahtevaju visoku kvalifikaciju. Horizon 2020 će se još više fokusirati na pretvaranje odličnih ideja u tržišne proizvode, procedure i usluge.


Protest trudnica i porodilja: Zakon je ponižavajući, nedopustiv i diskriminatorski | Novinska agencija Beta\nDRUšTVO | 25.09.2018 17:50 > 25.09 20:44\nProtestna šetnja trudnica i porodilja završena je nešto pre 19 časova ispred zgrade Vlade Srbije u Beogradu pozivom na usvajanje izmena i dopuna Zakona o finansijskoj podršci porodicama sa decom, kojima se, izmedju ostalog, traži da naknada za vreme porodiljskog odsustva ili odsustva radi nege deteta ne može biti manja od minimalne zarade.\nSkupu pod sloganom "Mame su zakon" prisustvovalo je oko 1.000 gradjanki i gradjana, koje su prošetali od Trga Nikole Pašića do zgrade Vlade Srbije gde su izneli zahteve nakon što su sa razglasa puštane dečije pesme.\nNovinarka Tamara Spaić ukazala je da današnji protest nije stranački, već gradjanski, te da se nada da majke niko neće proglašavati opozicijom i petom kolonom.\n"Ovo je protest protiv diskriminatorskih i ponižavajućih planova jednog zakona, koji smo dugo čekali i koji je najavljivan kao spas za populacionu politiku Srbije", kazala je ona i dodala da odredbe Zakona o finansijskoj podršci porodicama sa decom diskriminišu žene.\n"Mame su zakon", kazala je Tamara Spaić i ukazala da je Srbija 211. po broju rodjenih beba na 1.000 stanovnika, a deveta po broju umrlih.\n"Novogodišnja rasveta košta pet miliona evra za jednu sezonu. Milion evra se izdvaja za podsticanje nataliteta", kazala je novinarka i dodala da taj Zakon pokazuje da li je srpsko društvo u stanju da gradi ljude i vaspita decu.\nPoslanica Pokreta centra Tatjana Macura nakon što je obukla majicu sa natpisom "Mame su zakon" ukazala je da protest nije politički, već da je posvećen mamama, koje neće odustati od borbe jer žele da trudnice i porodilje žive dostojanstveno.\nNavela je da su predložene izmene i dopune Zakona o finansijskoj podršci porodicama sa decom, koje je ona ranije danas sa porodiljama i trudnicama predala Skupštini Srbije, proizašle iz razgovora sa gradjankama i gradjanima nezadovoljnim lošim odredbama Zakona o finansijskoj podršci porodicama sa decom.\n"Nije nam se svidelo da buduće porodilje moraju raditi 18 meseci da bi ostvarile pravo na naknadu", kazala je ona i dodala da naknada za vreme porodiljskog odsustva ili odsustva radi nege deteta ne može biti manja od minimalne zarade.\nNovca u budžetu ima, ali nije pravilno rasporedjen, navela je ona i dodala da "baš lepo sija novogodišnja rasveta u septembru", dok na Slaviji "peva fontana".\n"Pohvaljujemo ministarstvo što je prepoznalo potrebu da porodice imaju treće i četvrto dete, ali nisu prepoznali potrebu porodica da imaju prvo i drugo dete", kazala je Tatjana Macura.\nKritikujući to što neke žene primaju naknadu od hiljadu, dve ili tri hiljade dinara za mesec dana, ona je navela da je odredjeno koliko majka može minimalno da primi, ali ne i maksimalno.\n"Mi, žene, znamo šta hoćemo. Hoćemo izmene i dopune Zakona o finansijskoj podršci porodicama sa decom. Hoćemo da odmah krene rasprava i da nam se omogući da se predlog usvoji. Gori nam kuća, ovo je korak broj jedan. Mi ne odustajemo, bićemo istrajni", poručila je ona.\n"Diskriminisane smo i pre no što zasnujemo bilo kakav radni odnos", kazala je ona i dodala da izjave pojedinih zvaničnika jasno ukazuju da su poslodavcu potrebne da rade, a ne da radjaju.\n"Ovim zakonom ponižene smo do kraja", poručila je Stefana Zarić.\n"Danas je Tatjana Macura predala predlog izmena i dopuna Zakona o finansijskoj podršci porodicama sa decom. Nadam se da će u celosti biti usvojen. Mame su zakon. Mame i deca su prioritet", kazala je ona\n"Umesto da podržava mlade da rade na natalitetu on nas predstavlja kao da smo prevaranti. Naša deca zaslužuju miran i lagodan život. Država treba da podrži buduće gradjane koji se nalaze u našim stomacima. Mi nismo slabiji pol, već izuzetno jaka strana ove države", poručila je ona.\nPoslanica Pokreta centar Ljupka Mihajlovska pozvala je okupljene da zapevaju: "Blago nama, teško vama, teško svima sa mamama".\nUčesnici šetnje držali su transparente "Solidarnost", "Ručak za mesec dana sa 1.700 dinara neka hvala", "Bebe da se radjaju a ne sićom da nas gadjaju", "Deca su zakon", "Novogodišnja rasveta preča od deteta".\nŠetnja je protekla mirno, a za saobraćaj je bio zatvoren deo Trga Nikole Pašića u pravcu ka Bulevaru kralja Aleksandra, a potom deo Ulice Kneza Miloša, što je stvorilo velike saobraćajne gužve


Redmi želi da proizvede rivala za iPhone 12 mini - BIGportal.ba\n21 Oktobra, 2020 21 Oktobra, 2020 085\nLu Veibing, generalni menadžer Redmi brenda, je na Weibo stranicama objavio da kompanija želi da proizvede kompaktan telefon.\nU posljednje vrijeme, većina telefona iz srednjeg segmenta ima displeje veličine preko šest inča. To znači da bi Redmi mogao kreirati telefon sa ekranom manjim od šest inča.\nVeibing tvrdi da će manji telefon imati i manju bateriju. Korisnici, koji bi bili zainteresoivani za kupovinu manjeg Redmi telefona morali bi da budu spremni i na neke kompromise kada su specifikacije u pitanju.\nZa sada nema informacija o nazivu i karakteristikama kompktnog Redmi telefona, ali bi on mogao biti objavljen kao Redmi Mini. Ukoliko bude predstavljen, mogao bi biti dostojan rival iPhone 12 mini modelu.\nRedmi trenutno radi na nekoliko telefona, a očekuje se da će 27. oktobra u Kini predstaviti Redmi K30S. Redmi fanovi takođe nestrpljivo iščekuju dolazak Redmi Note 10 serije, koja bi mogla biti objavljena u novembru.\nVožnja u Koenigsegg Gemeri\nFBiH: Još 713 zaraženih, 36 preminulih\nSarajlije uznemirila jaka detonacija, policija na terenu\nZemlji prijeti najgora glad u posljednjih nekoliko decenija – UN traži brzu akciju\nSiniša u emisiji za pamćenje: Dekiju sam rekao – ostani u Zvezdi 10 godina, Toti mi duguje večeru jer je...\nTRUDNA U PETOJ DECENIJI Pjevačica otkrila kako je saopštila mužu da je u drugom stanju


Najpoznatiji srpski putnik Slobodan Mićić preminuo je u 76 godini posle duže bolesti, potvđeno je "Blicu".\nObožavan kao vodič, voljen kao šef Interkontinentalnog odeljenja, poštovan kao direktor u "Putniku" , cenjen kao vlasnik prve privatne turističke agencije "Kon tiki", Slobodan Mićić je većini najpoznatiji po beskrajno zanimljivim putopisima "Svet na dlanu" koje je radio sa suprugom Marijom Škiljaicom Mićić, pišu Novosti.\nEkonomista po obrazovanju, a svetski putnik po opredeljenju, srpske turiste je odveo u najudaljenije kutke planete - od Ugande do Galapagosa, od Fidžija do Islanda, čiji je bio počasni konzul.\nOtvorio je vrata mnogih destinacija na kojima srpski turisti sa uživanjem i danas provode godišnji odmor. Približio nam je nesvakidašnja mesta, "čudnu" hranu, zanimljive običaje i naučio građane Srbije kako se putuje sa stilom. Voleo je Grčku, a naročito Atinu, gde je proveo "medeni mesec". Verovao je da će Turska postati turistička velesila, egipatski turistički radnici su mu se klanjali zvali su ga Abu Sloba, a italijansli su ga kratko zvali Boba.\nPoslednje godine posvetio je promociji Srbije, jer je bio zaljubljen u našu zemlju - u Dunav, u Ivanjicu, u Vrnjačku Banju, u salaše i planine.


Kancelarija za mlade i saradnju sa udruženjima Grada Beograda-Volonteri uredili vrtiÄ‡ na VoĹľdovcu\nVolonteri uredili vrtić na Voždovcu\nU vrtiću „Čika Andra“ na Voždovcu održana je velika volonterska akcija, u sklopu koje je više od 130 volontera uredilo zelene površine, posejalo najfiniju travu i postavilo sistem za automatsko navodnjavanje na površini od 400 m2. Pored toga, volonteri su okrečili preko 1300 m2 fasade i ograde dvorišta i zasadili mlada stabla. Novi mural na zidu površine od 50m2, vidno je obradovao polaznike vrtića, koji su sve vreme sa uzbuđenjem pratili tok ove akcije.\nVolonterska akcija uređivanja ovog prostora je organizovana u saradnji kompanije L’Oréal Balkan, udruženja Centar za unapređenje životne sredine, Predškolske ustanove „Čika Jova Zmaj“ i roditelja dece koja idu u ovaj vrtić. Ova akcija predstavlja deo tradicionalne globalne inicijative kompanije L’Oréal „Dan građana“ (Citizen Day), u kojoj učestvuje više 25 hiljada zaposlenih u oko 70 zemalja širom sveta. U Srbiji je ova vrsta akcije organizovana po sedmi put.\nSlogan „Osećam se dobro da učinim dobro“ najbolje oslikava raspoloženje koje je vladalo u toku izvođenja radova, ali istovremeno ističe značaj volontiranja i solidarnosti među ljudima. Ovakva volonterska akcija ujedno šalje poruku da kroz saradnju različitih organizacija i institucija čak i za jedan dan može biti postignuta vidljiva promena i dat značajan doprinos lokalnoj sredini. Zahvaljujući ovoj inicijativi, najmlađim sugrađanima je ulepšan prostor dvorišta sa novim površinama za igranje i učenje u prirodi i omogućen je kvalitetniji boravak u vrtiću, koji sada spremno dočekuje nove polaznike za sledeću školsku godinu.\nVrtić „Čika Andra“ je izgrađen 1961. godine, sastoji se od dva objekta površine 344m2, poseduje veliko dvorište od 3400m2 sa različitim sadržajima za igru i učenje i deo je sistema Predškolske ustanove „Čika Jova Zmaj“. Pored boravka, vaspitanja i obrazovanja dece predškolskog uzrasta, vrtić razvija program „Zdrav vrtić“ i neguje likovno stvaralaštvo, koriste računare kao sredstva za igru i učenje, redovno organizuju pozorišne predstave, kao i zimovanje i letovanje za decu.


Vučić: Država će rešiti višegodišnji problem meštana Uba | Patak Online – Valjevo vesti\nVučić: Država će rešiti višegodišnji problem meštana Uba\nUB- Predsednik Srbije Aleksandar Vučić obišao je danas punkt za vakcinaciju u ubskom selu Vrelo, odakle je još jednom pozvao sve građane da se vakcinišu zbog sopstvenog zdravlja, ali i zbog napretka ekonomije. Žiteljima Uba je poručio da će država rešiti njihov dugogodišnji problem u vezi vodosnabdevanja.\n„Potrebno je da se ljudi vakcinišu, da bismo mogli da radimo, da bi ekonomija mogla da radi. Moramo da se vakcinišemo, da znamo da smo preduzeli mere da ne prenesemo drugom, ili ako nama neko prenese, da neće biti težih posledica.Danas sam upoznao ženu koja je tek postala majka, a primila je vakcinu, na čemu joj je veoma zahvalan. Ali, treba nam i još dece, jer kome ćemo sve ovo da ostavimo, ako decu nemamo“, poručio je okupljenim građanima predsednik Vučić.\nOn je rekao da je prethodnih godina dosta toga urađeno na Ubu, a u narednom periodu biće rešen višegodišnji problem koji se tiče vodosnabdevanja.\n„Trudili smo se prethodnih godina da uradimo mnogo na Ubu, od Doma zdravlja do asfaltiranja brojnih puteva. I veliki decenijski problem će biti rešen u dve godine, kvaliteta vode i vodosnabdevanja. Mnogo će da košta, ali ćemo da ga rešimo zauvek. Biće urađen i put ka selima Ždralovica i Kalinovik, kao i sve što je moguće”, rekao je Vučić.\nPredsednik Srbije je je boravak u Vrelu iskoristio i za posetu lokalnom fudbalskom klubu, gde je u jednom trenutku na njihovom terenu zaigrao fudbal i dao gol golmanu Ivanu Jovanoviću, kome se na kraju zahvalio što ga je pustio da mu da gol.\nO drugim investicijama u Kolubarskom okrugu predsednik prilikom današnje posete ubskom kraju nije govorio.\nU pratnji Vučića bila je premijerka Srbije Ana Brnabić, kao i ministar zdravlja Zoran Lončar. Premijerka i ministar zdravlja su se sa Uba uputili u mionički kraj, gde obilaze punkt za vakcinaciju u selu Rajković.\nPrethodni članak Preminule dve osobe iz Valjeva


HOĆE LI GA NAGOVORITI NA KOALICIJU SA MERKELOVOM? Njemački predsjednik sastaje se sa Schulzom - GlobalCir\nNjemački socijaldemokratski vođa Martin Schulz koji se nalazi pod intenzivnim pritiskom da pomogne u rješavanju nacionalne političke krize pristajući na pregovore o velikoj koaliciji s kancelarkom Angelom Merkel trebao bi se sastati s njemačkim predsjednikom.\nFrank-Walter Steinmeier se sastaje sa stranačkim čelnicima otkad su u nedjelju propali pregovori između političkog bloka Angele Merkel, Slobodnih demokrata i Zelenih.\n“SPD je u potpunosti svjestan svoje odgovornosti u sadašnjoj političkoj situaciji”, rekao je Schulz za agenciju dpa dok ga njegovi stranački kolege pozivaju da razmisli o tome treba li se i nadalje protiviti razgovorima o koaliciji. “Siguran sam da ćemo pronaći dobro rješenje za našu zemlju u nadolazećim danima i tjednima“, naglasio je Schulz uoči sastanka sa Steinmeierom.\nŠef SPD-a, nakon ponižavajućeg poraza na parlamentarnim izborima 24. rujna, naglasio je u više navrata kako odbija koaliciju s CDU-om Angele Merkel.\nNo, nakon neuspješnih pregovora u nedjelju između CDU-a, Zelenih i liberala oko formiranja vlade, što je Njemačku suočilo s opasnošću prijevremenih izbora na kojima bi krajnje desna Alternativa za Njemačku (AfD) mogla dodatno ojačati, odbijanje Martina Schulza postalo je sporno.


Osmani u poseti Srbiji: Veliki potencijal za saradnju i recipročnu pomoć - European Western Balkans\nBujar Osmani i Jadranka Joksimović; Foto: Tanjug / Sava Radovanović\nBEOGRAD – Ministar evropskih integracija Jadranka Joksimović sastala se danas sa potpredsednikom Vlade Makedonije zaduženim za evropska pitanja Bujarom Osmanijem, sa kojim je razgovarala o novoj strategiji proširenja Evropske komisije i uspostavljanju programa prekogranične saradnje između Srbije i Makedonije.\nJoksimović je istakla da je najavljena strategija proširenja Evropske komisije, koja se očekuje u februaru ove godine, važna i za Srbiju i za Makedoniju, jer, kako kaže, daje “otvorena vrata” i jasnu perspektivu regiona ka EU.\nPodsetila je da su Srbija i Crna Gora u ovom trenutku odmakle u pregovaračkim procesima za članstvo u EU, ali da će novom strategijom biti otvorena vrata za sve države koje budu uspešno sprovodile reforme.\n“Prenela sam kolegi iz Makedonije spremnost Srbije da kao frontraner pruži svoja iskustva, znanje i tehničku eksertsku podršku za nastavak i inteziviranje evropskih integracija”, naglasila je Joksimović.\nTema razgovora dvoje zvaničnika, a od čega će građani imati najviše korsiti, bila je i uspostavljanje programa prekogranične saradnje između Srbije i Makedonije, za koji je od 2016-te do 2020-te godine, izdvojeno 3,5 miliona evra bespovratne pomoći iz EU fondova, od čega je za 2016-tu i 2017-tu opredeljeno 1,4 miliona.\nJoksimović je naglasila da je ova tema važna za građane Pčinjskog i Jablaničkog okruga, ali i za severoistočnog dela Makedonije i skopskog regiona, koji će biti deo programa prekogranične saradnje, sa operativnim centrom u Leskovcu.\n“To znači da će opštine iz tih regija moći da pripremaju projekte za lokalno samozapošljavanje, konkurentnost malih i srednjih preduzeća, ali i za održivi turistički razvoj, očuvanje kulutrnih dobara i zaštite životne sredine”, objasnila je Joksimović.\nOna je ukazala da će to dodatno pospešiti saradnju dve zemlje u okviru evropskih integracija, i pokazati da smo spremni da sarađemo u korist građana, ali i ojačati bilateralne odnose.\nJoksimović je rekla da nije uvek najsrećnija sa tim regionalnim pristupom u paketu, ali i da, ako nas već tako gladaju – kao region, onda je u intersu da zajedno radimo koliko možemo i da profitiramo. To građani ustalom i očekuju, navela je ministar. Naglasila je da su Srbija i Makedonija 2013-te potpisale Sporazum u oblasti evrointegracija, koji će uskoro biti ažiuriuran zbog, kako je objasnila, većeg prostora za saradnju.\nPodsetila je da je Srbija do sada imala uspešnu prekograničnu saradnju sa Mađarskom, Bugarskom, Rumunijom, Bosnom i Hrecegovinom, Crnom Gorom i Hrvatskom.\nPrema njenim rečima, poseta makedonskog podpredsednika Vlade je važna, jer pokazuje redovnost u visokim političkim kontaktima i dijalogu koji je uspostavljen između dveju zemalja.\n“Predočili smo nekoliko važnih tema u našim bilateralnim odnosima i očekujemo da će na nekoj budućoj zajedničkoj sednici vlada brojna pitanja biti otvorena i rešavana na pozitivan način”, zaključila je Joksimović.\nPotpredsedik Vlade Makedonije zadužen za evropska pitanja Bujar Osmani ukazao je da Srbija i Makedonija imaju zajednički strateški cilj, a to je članstvo u EU.\n“Mislim da imamo veliki potencijal za saradnju i recipročnu pomoć na ovom putu ka Briselu”, kaže Osmani.\nZa strategiju proširenja Evropske unije, koja je najavljena za 6. februar, smatra da predstavlja “istorijski dokument” koji će zemljama u regionu pružiti mogućnost i perspektivu za članstvo u EU.\nOn je rekao da se nada da će neki dogovor Skoplja i Atine oko novog imena Mekedonije biti postignut, čime će se otkloniti prepreka za proces evropskih integracija.\nOn je istakao da se Makedonija nada početku pregovora u junu i naglasio da će njegovoj državi biti od velikog značaja srpsko iskustvo u procesu pregovora, navodeći iskustvo u formiranju procesa pregovaračkog tima, od kojih ljudi će biti sastavljen…\n“Želimo da koristimo srpsko iskustvo u tim oblastima i danas sam dobio veoma konstruktivne predloge od ministarke Joksimović. Jasno je da postoji želja da se pomogne Makedoniji na njenom putu ka EU”, istakao je Osmani.\nZa program prekogranične saradnje između Srbije i Makedonije kaže će pružiti mogućnost da se proces pregovora ubrza, ali i iskoriste bespovratna sredstva EU koja će otvoriti mogućnost za nove fondove.\nZaključuje da je ovo ključna godina i da je pred Balkanom vreme pomirenja između naroda, vreme prosperiteta, ali i bliže saradnje.\nPored tet-a-tet razgovora održan je i sastanak širih delegacija dve države, kojem su prisustvovali šef pregovaračkog tima Srbije Tanja Miščević, kao i predstavnici Sekretarijata za evropske integracije Makedonije.\nPoslanici i Osmani o odnosima sa Makedonijom, EU\nČlanovi Odbora za evropske integracije razgovarali su sa Osmanijem.\nOn je istakao da je Srbija važan ekonomski partner Makedonije. Nakon Nemačke i Grčke, Srbija je treća zemlja sa kojom Makedonija ostvaruje najveću spoljno-trgovinsku razmenu.\nPredsednik Odbora za evropske integracije Nenad Čanak istakao je da je Srbija za prethodne tri godine otvorila 12 poglavlja u pregovaračkom procesu sa EU, što, kako je rekao, predstavlja zaslugu, ne samo ove, već i svih prethodnih vlada.\nOn je posebno naglasio privrženost Srbije saradnji u regionu.\nČlanica Odbora Gordana Čomić pozdravila je odluku Bugarske, kao zemlje predsedavajuće Savetu EU, da zemlje Zapadnog Balkana vratiti na vrh agende proširenja EU.\nOna je istakla da je Srbija posvećena evropskoj budućnosti regiona, bez obzira na sve probleme sa kojima se isti suočava.\nU razgovoru u kome su učestvovali i članovi Odbora Nataša Vučković, mr Aleksandra Jerkov, Vera Ilić, dr Muamer Bačevac, Žarko Mićin, Zvonimir Ðokić i Vladimir Ðurić bilo je reči o podršci reformskim procesima u Makedoniji, unapređenju saradnje dveju zemalja, poboljšanju međususedskih odnosa u regionu, saopšteno je iz Narodne skupštine.\nBujar OsmaniGordana ČomićJadranka JoksimovićMakedonijaNenad ČanakSrbija


Američka ambasada u Bosni i Hercegovini podržala je zajedničku izjavu Vijeća za provedbu mira (PIC) u kojoj se navodi kako je PIC ustrajan u podršci suverenitetu, teritorijalnom integritetu i ustavnom poretku BiH.\nU osvrtu na zajedničku izjavu PIC-a, iz Američke ambasade u BiH poručili su kako čvrsto podržavaju integritet Bosne i Hercegovine.\n“SAD snažno podržava teritorijalni integritet BiH kao jedne zemlje s dva entiteta i Distrikta Brčko. Također, podržavamo bitnu ulogu visokog predstavnika u praćenju, podršci i provedbi civilnih aspekata Dejtonskog mirovnog sporazuma”, navodi se u izjavi iz Američke ambasade.\n🇺🇸 steadfastly supports the territorial integrity and sovereignty of 🇧🇦as one country with two entities and Brcko District, as well as the essential role of the High Representative in monitoring and supporting the implementation of civilian aspects of the Dayton Peace Accords. https://t.co/L96Bz8wlW3\n— US Embassy Sarajevo (@USEmbassySJJ) October 14, 2021\nAmerička ambasada u BiH u izjavi za Klix.ba navela je kako su Sjedinjene Američke Države spremne da koriste sve raspoložive sankcije protiv onih koji podrivaju Dejton.\n“Prijedlozi kojima se unazađuju mir i napredak postignuti u posljednjih 26 godina vode samo u izolaciju i ekonomsku propast.\nSjedinjene Američke Države spremne su da koriste sve raspoložive sankcije protiv onih koji podrivaju ili omogućavaju podrivanje Dejtonskog mirovnog sporazuma, ali one nisu zamjena za odgovornost svih lidera u BiH da odbace destabilizujuće djelovanje i da, umjesto toga, kroz institucije BiH rade na unaprijeđenju funkcionalnosti”, zaključili su u izjavi iz Američke ambasade u Bosni i Hercegovini.\nOznačeno Ambasada SAD u BIHVijeće za provedbu mira\nFeraget: “Reći da su žrtve optuženi, a ne Muriz Memić, ispod je nivoa advokatskog kodeksa”\n“Dječija pamet” Košarca o učešću BiH na sajmu EXPO: “Sarajevo ne može predstavljati Banjaluku…”\nRazija oduševila u Osnabrucku, velik interes za druženje\nDRAMA NA NEBU Žena u avionu prijetila da će se raznijeti bombom, putnici isprestravljeni


PREDSJEDNICA SKUPŠTINE PRIMILA FINSKOG AMBASADORA\nPodnaslov: PREDSJEDNICA SKUPŠTINE PRIMILA FINSKOG AMBASADORA\nTizer: Predsjednica Skupštine Crne Gore Danijela Đurović sastala se danas sa ambasadorom Republike Finske u Crnoj Gori, Kimom Lahdervitom.\nPredsjednica Đurović je iskazala zadovoljstvo činjenicom da Crna Gora i Republika Finska dugo njeguju prijateljske odnose i uvažavaju međusobna strateška opredjeljenja, te istakla da vjeruje da će se plodotovorna saradnja nastaviti i u narednom periodu.\nPredsjednica je naglasila da je ubrzanje procesa pristupanja Evropskoj uniji glavni motiv i cilj što je u Crnoj Gori došlo do promjene parlamentarne većine i izbora 43. Vlade.\n„Crna Gora ostaje strateški opredijeljena i posvećena članstvu u NATO-u i naša je namjera da postanemo prva naredna članica EU“, saopštila je Đurović, dodajući da je svjesna da je pred Crnom Gorom još puno posla, ali da vjeruje da ima dovoljno spremnosti i odgovornosti svih političkih subjekata za pokretanje političkog dijaloga.\nOna je istakla da su prvi koraci ka ispunjavanju obaveza na putu pristupanja EU već vidljivi. U tom smislu, naročito je ukazala na rad Specijalnog državnog tužilaštva kao pozitivan primjer koji pokazuje da Crna Gora želi da bude država vladavine prava i da niko ne smije biti iznad zakona.\nAmbasador Lahdervit je naglasio da je izuzetno zadovoljan što crnogorski parlament ponovo funkcioniše. Takođe, kazao je da je Republika Finska spremna da pruži svaku vrstu podrške Crnoj Gori na njenom putu ka EU. Naglasio je da se nada da će se procesi, koji su do sada bili na čekanju, pokrenuti i dodao da je svjestan da to neće biti jednostavno, ali da vjeruje da će Crna Gora uspjeti u tome.\nŠto se tiče bezbjednosne situacije, ambasador Lahdervit je saopštio da bi trebalo danas ili sjutra da se formalizuje odluka njegove zemlje o apliciranju za članstvo u NATO-u, kako je to već uradila Švedska. Predsjednica Đurović je ukazala da trenutno u Evropi postoje različiti izazovi, te da ohrabruje činjenica što u Finskoj postoji visok nivo nacionalne saglasnosti oko tako važnog pitanja kakvo je pristupanje NATO savezu, i istakla da će Crna poštovati opredjeljenje Republike Finske da samostalno odlučuje o svom strateškom kursu.\nPredsjednica Đurović i ambasador Lahdervit su se saglasili da je zbog rata na tlu Evrope turizam u ovom trenutku pred posebnim izazovom. Budući da je turizam jedna od glavnih grana ekonomije Crne Gore, predsjednica Đurović je kazala da očekuje od članica EU i Evropske komisije podršku Crnoj Gori kao državi kandidatu zbog evidentnog izostanka ruskih i ukrajinskih turista. Poručila je da su i državljani drugih zemalja dobrodošli jer je, kako je rekla, Crna Gora „bezbjedna turistička destinacija i dobar domaćin svim svojim gostima“.\nPredsjednica Đurović je naglasila da su, pored turizma, za Crnu Goru veoma značajne strane investicije, gdje su kao partneri naročito prepoznate i poželjne države sa visokim standardima zaštite životne sredine, te da očekuje više investitora iz Republike Finske u narednom periodu.\nZajednički je zaključak da je uspostavljanje novih direktnih avio linija na relaciji Crna Gora – Republika Finska od posebnog značaja za obje države i da tom pitanju treba posvetiti potrebnu pažnju u budućnosti.\nTagovi: Evropska unija EU, NATO, ambasada finske, Danijela Đurović


Tabloidi optužuju Evropu i LGBT zajednicu da “uvode pedofiliju” u Srbiju – GayEcho\nSrpski telegraf navodi: Može li strašnije od ovoga? Pokušavajući da pedofiliju predstave kao društveno prihvatljivu, LGBT udruženja širom Evrope i Amerike na mala vrata uvode termin pedoseksualnost.\nJedan od učesnika rasprave je predložio da se pokrene kampanja na internetu i društvenim mrežama, gde će se između ostalog koristiti poster sa natpisom LGBTP i haštagovi #lgbtp i #LoveIsAgeless, kako bi izgledalo da se LGBT zajednica zalaže za legalizaciju pedofilije. Srpski telegraf navodi: Najstrašnije od svega je što postoje i knjige za decu u kojima im se slikovito objašnjava da je sasvim u redu da budu u seksualnoj vezi sa odraslim muškarcima. U jednoj od njih, između ostalog, može se videti ilustracija dečaka kako sedi u krilu odraslog muškarca, ali i golo dete u krevetu sa golim muškarcem.\n« Nisam rođena u pogrešnom telu\nGej par morao da ustupi mesto strejt paru »


Weiss Light tri puta uvećao proizvodne kapacitete - "Nekradljiva sijalica" i LED zamena za neonke novine na tržištu - Weiss Light\nWeiss Light tri puta uvećao proizvodne kapacitete – „Nekradljiva sijalica“ i LED zamena za neonke novine na tržištu\nPortal eKapija raspisao je konkurs za najbolju investiciju u 2017. godini – Aurea 2018, a u susret novim dobitnicima posetili smo kompanije koje su prošle godine ušle u uži krug nominacija, da vidimo dokle su stigle u svom poslovnom razvoju.\nStručni žiri je prethodne godine priznanje za društvenu korisnost dodelio kompaniji Weiss Light, koja je u međuvremenu završila gradnju još jednog objekta u svojoj fabrici u Ugrinovcima, gde proizvodi LED sijalice za široku upotrebu. Ovom investicijom kapacitet proizvodnje je sa milion sijalica godišnje, najrazličitijih vrsta i namena, povećan na tri miliona komada, od čega veliki broj čine i reflektori.\nStigla je i nova oprema, odnosno mašine potrebne da bi ispratile povećanu proizvodnju, od kojih su neke konstruisali upravo stručnjaci Weiss Lighta.\nPrva srpska fabrika LED sijalica razvila je i novi patent – takozvanu nekradljivu sijalicu, koja se ne može skinuti bez posebnog alata, a koji ujedno služi i za njeno montiranje. Napravljena je prevashodno za javne prostorije, zgrade, hotele, otvorene pijace i slična mesta na kojima je česta krađa sijalica.\nInovacije sa pečatom „Made in Serbia“\nU proizvodnom pogonu beogradske kompanije u Ugrinovcima, podsetimo, obavlja se ceo proces nastanka sijalice – od pravljenja alata, preko skice, sklapanja, do ambalažiranja i reciklaže. Tako su Weiss Light sijalice 100% srpski proizvod, odnosno domaći know-how, čime Srbija postaje ozbiljan konkurent u regionu i Evropi u ovoj oblasti.\nKompanija se bavi i proizvodnjom svetlećih LED reklama, neonki, reflektora, a u proteklom periodu, kako navode, izvršili su i niz prepravki industrijske rasvete sa konvencionalne na LED rasvetu.\n– Mnogo je preduzeća, proizvodnih hala i objekata koji imaju stare reflektore, takozvana zvona, a nemaju dovoljno sredstava ili postoji neki drugi ometajući faktor da ugrade LED rasvetu. Za te potrebe uradili smo rekonstrukciju postojećih rasvetnih tela na LED tehnologiju, čime se praktično rekonstruiše i celo rasvetno telo – objašnjavaju iz Weiss Light-a.\nTržištu su nedavno ponudili još jednu novinu – zamenu za klasičnu neonsku sijalicu.\n– Naši stručnjaci uspeli su da naprave LED zamenu za fluo cev, a kompletnu inovaciju – od ideje i crteža do finalnog proizvoda, realizovali smo u okviru kompanije. To je još jedan artikal sa pečatom domaće proizvodnje koji sa ponosom predstavljamo – navode za naš portal u ovoj kompaniji.\nEnergetski efikasno osvetljenje i društvena odgovornost\nLED sijalice koje proizvodi Weiss Light mogu da rade 35.000 sati, čime se postižu značajne uštede za kućni budžet, a karakteriše ih odsustvo otrovnih materija, kao i ultravioletnog (UV) i infracrvenog (IR) zračenja. Izrađuju se od materijala koji se mogu reciklirati, pa su u potpunosti ekološki prihvatljive.\nKompanija je još dominantno usmerena na domaće tržište, pošto smatraju da „u našoj zemlji ima mnogo toga da se radi“ i da „nema potrebe za širenjem poslovanja dok ne osvetle celu Srbiju“.\nU skladu sa tim, nastavljaju i sa aktivnostima vezanim za društveno odgovorno poslovanje. Nastojeći da, kako kažu, svima izađu u susret, u okviru karavana koji su sami pokrenuli – „Osvetlimo Srbiju“, vrše zamenu konvencionalnih sijalica na LED osvetljenje.\n– Karavan koji osvetljava Srbiju nastaviće da se kreće širom zemlje i pomaže onima kojima je pomoć najpotrebnija, a to su kako domaćinstava tako i javne ustanove, pozorišta, vrtići, bolnice… – ističu u Weiss Light-u.\nU kompanija najavljuju i da postoje planovi za dalji rast i širenje poslovanja, od kojih su neki već u procesu realizacije i trebalo bi da doprinesu još bogatijem asortimanu, kao i rastu broja zaposlenih i maloprodajnih objekata u narednom periodu.\nM.A., izvor: www.ekapija.com


Dobra knjiga - Srpska mitologija - u verovanju, običajima i ritualu - Istorija, mitologija -\nPred vama se nalazi dopunjeno izdanje jedne od najobimnijih studija srpske i slovenske mitologije u kojoj su izloženi rezultati dugogodišnjeg istraživanja profesora Sretena Petrovića na ovom polju.\nU pitanju je svakako nezaobilazno štivo za svakog ko želi da se upozna sa osnovama etnokulturoloških studija mitološkog sistema Starih Slovana, posebno Srba, ali i naroda iz bliskog okruženja, kao i za one koji se profesionalno bave ovom temom, a kojima će ono biti nezaobilazna referenca u istraživanjima. U ovoj knjizi se možda i po prvi put tematizuje uloga Slovena u širokom kontekstu celokupne civilizacije, ali i njihova karakterologija koja svakako doprinosi ideji konstituisanja kompaktnijeg sistema slovenske mitologije i njenog odnosa prema drugim mitologijama.\nProfesor Petrović razmatra i opšte principe religioznosti od animologije i demonologije pa sve do sistematskog zasnivanja mitološkog sistema, kao i srpsko-slovenski mit u običajnoj praksi. Knjiga je obogaćena brojnim ilustracijama i mapama koji će čitaocu pomoći u kvalitetnijem i lakšem savladavanju eventualnih nedoumica.\nBr. strana: 934\nPred vama se nalazi dopunjeno izdanje jedne od najobimnijih studija srpske i slovenske mitologije u kojoj su izloženi rezultati dugogodišnjeg istraživanja profesora Sretena Petrovića na ovom polјu. U pitanju je svakako nezaobilazno ...


Tanjug 1. novembra 2020. 00:58\nMADRID – U gradovima širom Španije u subotu su ponovo održani protesti zbog uvođenja novih restrikcija kako bi se zaustavio porast broja novoobolelih. Demonstranti su napali policijske službenike i izazvali nerede na ulicama, a premijer Pedro Sančez oštro je osudio nasilne proteste.\nDemonstranti u Barseloni, u kojoj se nemiri dešavaju već drugu noć zaredom, bacali su kamenje i druge predmete na policijske službenike, preneo je Rojters.\n„Samo uz odgovornost, jedinstvo i žrtvovanje ćemo moći da pobedimo pandemiju koja uništava sve zemlje. Nasilje i iracionalno ponašanje manjinskih grupa se ne može tolerisati. To nije način“, napisao je Sančez na Tviteru.\nŠpanija, jedna od zemalja najteže pogođenih pandemijom, proglasila je ove nedelje vanrednu situaciju koja će ostati na snazi do početka maja, čime su lokalne vlasti stekle pravo da uvedu policijski čas i restrikcije na putovanja.\nU Španiji je od početka pandemije korona virusom zaraženo više od 1,26 miliona ljudi, od kojih je blizu 36.000 podleglo posledicama bolesti.


Međunarodni festival za humor i satiru "Milovan Ilić Minimaks"\nMeđunarodni festival za humor i satiru “Milovan Ilić Minimaks”\nCategories HumorPosted on 12. March 2007 3. January 2009\nDom za decu i omladinu ometenu u razvoju u Veterniku raspisao je konkurs za prvi Međunarodni festival za humor i satiru "Milovan lic Minimaks", koji će biti održan na Svetski dan sale, 1. aprila, pod geslom "Tup-tup tačno u podne".\nFestival će biti odrzan prema ideji Stojana Simića Krpice, u saradnji sa Jovanom Mihajilom, uz podršku i u organizaciji Doma za decu i omladinu ometenu u razvoju u Veterrniku. Konkurs je raspisan za aforizam, satirične priče i satirične pesme, koje bi trebalo slati na do dve kucane strane (novinarski prored), a pravo učešća imaju i domaći i strani državljani.\nRadove bi trebalo slati na srpskom, odnosno na engleskom jeziku, do 20. marta – u tri primerka pod šifrom. Rešenje šifre potrebno je navesti u posebnoj koverti sa punim imenom i prezimenom autora, kraćom biografijom i adresom. Biće dodeljene diplome, plakete i novčane nagrade za aforizam, satiričnu priču i satiričnu pesmu, 1. aprila u 12 sati u prostorijama Doma za decu i omladinu ometenu u razvoju Veternik.\nPrijave bi trebalo slati na adresu:\nPrvi medjunarodni festival humora i satire "Milovan ilic Minimaks"\nDom za decu i omladinu ometenu u razvoju Veternik\nKninska 157, 21203 Veternik, Republika Srbija\nTags Humor, Minimaks, satira Author Goran Aničić\nPrevious Previous post: Knjige, slike i mediji\nNext Next post: Prve 3 godine…\nCategories KarikaturaPosted on 13. January 2009 12. January 2009\nSniženje kome je teško odoleti......\nLeave a comment on Januarska sniženja


Počeli radovi na uređenju severnog dela Kosovske Mitrovice - Gradjevinarstvo.rs\nPočeli radovi na uređenju severnog dela Kosovske Mitrovice\n09.09.2016. | Tanjug\nNakon radova na revitalizaciji glavnog Ibarskog mosta, koji su počeli sredinom prošlog meseca, u severnom delu Kosovske Mitrovice započelo je i preuređenje jedne od ulica u blizini ovog mosta.\nRadnici su sekli stabla drveća, sa građevinskim mašinama uklanjali stepenište i bašte kafića, kako bi ta trasa bila pretvorena u jednosmernu ulicu koja vodi prema Kliničko-bolničkom centru u Kosovskoj Mitrovici. Radovi u blizini glavnog ibarskog mosta u Kosovskoj Mitrovici i na samom mostu rezultat su dogovora koji su u Briselu o ovom pitanju postigli predstavnici Beograda i Prištine.\nGradonačelnik Severne Mitrovice Goran Rakić izjavio je da će radovi na izgradnji saobraćajnice u ul. Vlade Ćetkovića, koji su danas (08.09.2016.) zvanično počeli, umnogome olakšati odvijanje saobraćaja u gradu. Rakić je istakao da su započeti radovi u Mitrovici prethodnica izgradnje centralnog gradskog šetališta, odnosno pešačke zone u ulici Kralja Petra I od glavnog mosta do spomenika knezu Lazaru.\nPrema njegovim rečima, uskoro će u Kosovskoj Mitrovici početi izgradnja i tri montažne garaže, kako bi se rasteretila saobraćajna gužva. - Danas Kosovska Mitrovica liči na veliko gradilište, ali će u budućnosti to biti modernizovan grad koji će omogućiti svim građanima da žive u sredini kakvu zaslužuju - poručio je Rakić.\nIstovremeno radovi na preuređenju mosta, na kojem se do sredine prošlog meseca nalazio „Park mira”, nastavljaju se.


Tandem iz naftalina vodi "orliće" na Evropskom prvenstvu?\nsubota, 25 februar 2017 15:23\nU nedostatku boljih rešenja, FSS primoran da poverenje ukaže dvojici "starih vukova".\nNeki su odbili, neki su se sami nudili, neki nisu mogli zbog pravilnika...\nKako bilo, mlada reprezentacija Srbije u fudbalu i dalje je bez selektora, a do Evropskog prvenstva u Poljskoj vremena je sve manje.\nTurnir najboljih kontinentalnih reprezentacija za igrače do 21 godine igra se od 16. do 30. juna i, po saznanjima novinara SOS kanala i kolumniste MONDA, Nebojše Petrovića, Srbiju će sa klupe voditi dvojica selektora - Ilija Petković i Vladimir Petrović - Pižon.\n- "U nedostatku pravog rešenja, mlade na EP najverovatnije vodi tandem Ilija Petković - Vladimir Petrović...", napisao je Petrović na svom Twitter profilu.\nPodsetimo, "orlići" će se na Evropskom prvenstvu u Poljskoj takmičiti u grupi sa Portugalom, Španijom i Makedonijom. Dugo se kao budući selektor pominjao Nenad Lalatović, međutim, trenera Čukaričkog sprečava pravilo FSS po kojem selektor ne može da bude zaposlen i u nekom klubu.\n» Zar je neko očekivao da Srbija igra na EP?\nNeophodne su radikalne promene na svim nivoima, ne samo selektora Vladimira Petrovića.Reprezentacija Srbije nije uspela da se plasira ni u baraž koji bi je eventualno odveo na Evropsko prvenstvo u Ukrajinu i Poljsku 2012. godine. Iskreno,...\n» Petrović: Iza nas je jedan veoma čudan i težak ciklus\n- "Iskreno, da sam znao kakva klima vlada oko srpske reprezentacije, ne znam da li bih prihvatio ponudu da postanem selektor.Sportska javnost u Srbiji razapela je fudbalere i selktora nacionalnog tima uzduž i popreko. Sa pravom. Još jedno...\n» Pižon: Sreća glavni krivac za poraz!\nSelektor Orlova, Vladimir Petrović, nije imao drugačije objašnjenje poraza od Slovenije osim nedostatka sreće.Selektor Orlova, Vladimir Petrović, nije imao drugačije objašnjenje poraza od Slovenije osim nedostatka sreće. Pižon je neposredno...\n» Petrović: Na pobedu u Mariboru\n"Idemo u Sloveniju da se nadigravamo, pa ćemo videti šta će biti", kaže selektor OrlovaNavijači su remi sa Italijom (1:1) očigledno doživeli kao neuspeh, pošto je, barem deo njih, igrače srpske reprezentacije ispratio zvižducima. Selektor...\n» Reprezentativci Srbije: Imamo još jednu šansu\n"Pobeda Estonaca u Belfastu mi je kranje sumnjiva", dodaje Slobodan Rajković, koji na sebe prihvata odgovornost za gol primljen već u prvom minutu susreta sa ItalijomUtisci srpskih reprezentativaca prilično se razlikuje posle remija sa Italijom...


Kopiranje/Pomeranje/Preimenovanje fajlova i foldera\nČesto se dešava da već imate fajlove koji su vam potrebni u drugom projektu u vašem spremištu i jednostavno želite da ga kopirate odatle. Možete jednostavno kopirati fajlove i dodati ih ali nećete imati istoriju. Ako subsekventno fiksirate greške u originalnim fajlovima možete samo da stopite fikseve automatski ako je nova kopija u relaciji sa originalom u Subverziji.\nNajlakši način da se kopiraju fajlovi i imenici u okviru radne kopije je da se koristi meni desno povlačenje. Kada desno vučete fajl ili folder iz jedne radne kopije u drugu, ili čak u okviru istog foldera, kontekst meni se pojavljuje kada otpustite miš.\nSlika 4.31. Desni vuci meni za foldere pod kontrolom verzija\nSada možete kopirati postojeći verzionisani sadržaj u novu lokaciju, moguće preimeovanjem u isto vreme.\nMožete kopirati ili pomerati verzionisane fajlove unutar radne kopije, ili između dve radne opije, koristeći familijarnu iseci-i-nalepi metod.Koristite standardnu Vindouz Kopiraj ili Iseci da kopirate jednu ili više verzionisanih stavki u klipbord. Ako klipbord sadrži te verzionisane stavke, mžete koristiti TortoiseSVN → Nalepi (primedba: notirajte standard Vindouz Paste) da kopirate ili pomerite te stavke u novu lokaciju radne kopije.\nMžete kopirati fajlove i foldere iz svoje radne kopije na drugu lokaciju u spremištu koristeći TortoiseSVN → Grana/Oznaka. Uporedite sa odeljak pod imenom „Kreiranje Grane ili oznaka“ da nađete više o tome.\nMožete locirati stariju verziju fajla ili foldera u dnevnik dijalogu i kopirati ih na novu lokaciju u folderu spremišta direktno iz dnevnik dijaloga koristeći Kontekst meni → Kreiraj grana/oznaka iz revizije. Uporedi sa odeljak pod imenom „Dobijanje dodatnih informacija“ za više detalja.\nTakođe možete koristiti pretraživač spremišta da locirate sadržaj koji želite i da ga kopirate u svoju radnu kopiju direktno iz spremišta, ili da kopirate između dve lokacije unutar spremišta. Uporedite sa odeljak pod imenom „Pretraživač spremišta“ za više detalja.\nNe može da kopira između spremišta\nMada možete kopirati ili pomerati fajlove i foldere unutar spremišta, vi ne možete kopirati ili pomerati iz jednog spremišta u drugo dok čuvate istoriju koristeći TortoiseSVN. Čak ni ako spremište živi na istom serveru. Sve što možete uraditi je kopiranje sadržaja u njegovom tekućem stanju i dodavanje kao novi sadržaj u drugo spremište.\nAko ste nesigurni da li dva URL na istom serveru ukazuju na isti ili različita spremišta, koristite repo pretraživač da otvorite jedan URL i nađite gde je koren spremišta. Ako možete da vidite obe lokacije u jednom repo pretraživač prozoru onda su oni u istom spremištu.\nDodavanje novih fajlova i foldera Početak Zanemarivanje fajlova i foldera


Zanat „peкu“ u „Alumini“! – SVIJET ZANATA\nPosted by darkoudovicic on 20/01/2020\nTehnički školski centar ima veoma uspješnu saradnju sa kompanijom „Alumina“, gdje 83 učenika ove škole redovno pohađaju praktičnu nastavu\n– Javna ustanova Tehnički školski centar ima veoma uspješnu saradnju sa kompanijom „Alumina“, gdje 83 naša učenika redovno pohađaju praktičnu nastavu. To je za nas izuzetno bitno, a posebno je važno za te mlade ljude koji sutra treba da dobiju posao u struci za koju se školuju – ističe Grujić, dodajući da u „Alumini“ praktičnu nastavu imaju učenici druge i treće godine iz četiri profila zanimanja – električari, varioci, obrađivači metala rezanjem i rukovaoci građevinskih pretovarnih mašina. Održavanje praktične nastave u jednoj od najvećih proizvodnih kompanija u Republici Srpskoj, kako kažu u TŠC, ne samo da će povećati kompetencije učenika na polju znanja i vještina, nego će znatno uticati na njihov stav prema radnom vremenu i pravilima ponašanja u firmi. Кompanija „Alumina“ podržala je prije dvije godine otvaranje odjeljenja za zanimanje varilac u Tehničkom školskom centru, te ponudila svoje radionice za obavljanje praktične nastave i obezbijedila besplatne autobuske karte za učenike ovog zanimanja. Grujić naglašava da je inicijativu za upis učenika za zanimanje varilac upravo dala kompanija „Alumina“.\nU TŠC kažu da njihovi učenici imaju dobre uslove dok su na praktičnoj nastavi u „Alumini“. Кompanija im je, vele, obezbijedila zaštitnu opremu, a u toku je i nabavka različitih aparata za zavarivanje, koje bi samo učenici koristili. Direktor Tehničkog školskog centra se zahvaljuje „Alumini“ na podršci i razumijevanju za izvođenje praktične nastave i interesovanje za zanatska zanimanja, navodeći da je ovo pravi primjer dualnog obrazovanja i saradnje obrazovnih ustanova i privrede. Tehnički školski centar i najveći zvornički kolektiv, kako kaže Grujić, praktično sarađuju od početak rada fabrike, davne 1978. godine, i mnogi učenici TŠC-a su, nakon školovanja, svoje prvo radno angažovanje započinjali upravo u ovoj fabrici. – Naročito dobru saradnju sa fabrikom imamo posljednjih nekoliko godina. Sa razvojem „Alumine“, razvija se i ova naša saradnja – naglašava Grujić, navodeći da učenici Tehničkog školskog centra praktičnu nastavu obavljaju i u drugim zvorničkim privrednim subjektima, ali i kod ovdašnjih preduzetnika, prije svega u automehaničarskim radionicama. U menadžmentu „Alumine“ kažu da je veoma važna dobra komunikacija između privrede i školstva i da je „Alumina“, kao društveno odgovorna kompanija, prepoznala važnost ulaganja u mlade kadrove. – Naš cilj je da se kroz saradnju sa Tehničkim školskim centrom, ali i drugim obrazovnim ustanovama, edukuju i namjenski školuju kadrovi, koji će biti potrebni ovoj fabrici. Posebno se to odnosi na zanimanja koja su deficitarna na tržištu rada – kaže dr Zoran Obrenović, pomoćnik ovlaštenog lica za tehnička pitanja u „Alumini“.\nNa nedavnoj sjednici Privrednog savjeta Grada Zvornika razmatrala se i upisna politika u ovdašnje srednje škole, pri čemu je ocijenjeno da je neophodno da se uspostavi odnos između škola, privrednika i Gradske uprave kako bi se bolje planiralo školovanje kadra koji nedostaje zvorničkoj privredi. – Svi zajedno moramo biti fokusirani na ovom pitanju kako bi privreda imala kadrove koji su joj potrebni, odnosno da učenici lakše dođu do privrednih subjekata i zaposlenja nakon završenog školovanja – navodi Goran Grujić.\nOn kaže da je TŠC formirao savjetodavno vijeće koga čine predstavnici Gradske uprave Zvornik, lokalnih firmi i Zavoda za zapošljavanje, gdje će se, precizira Grujić, definisati Plan upisa učenika za narednu školsku godinu. – Želimo da na osnovu ponuđenih zanimanja izaberemo ono što bi privredi bilo najpotrebnije – ističe Grujić, podsjećajući da se mladi sve više opredjeljuju za zanimanja koja im nude brzo zaposlenje.\nPrethodni članak Ono još malo duše iz jahorinske kafane Boem\nSljedeći članak Miki Prelević, kuharsko iskustvo od Sarajeva do Svetog Stefana


25.03.2020. / Izvor: Bebac.com\nObustava rada vrtića, škola i fakulteta, koja traje od 16. marta zarad sprečavanja širenja novog koronavirusa, donela je nove dileme u život roditelja\nZa vreme vanrednog stanja stopirane su subvencije za privatne vrtiće.\nNakon inicijalne zabrinutosti roditelja, počela su da se otvaraju pitanja ekonomske prirode, poput onog „Da li će se plaćati vrtići za vreme vanrednog stanja?“.\nOdgovor da se vrtići ne naplaćuju prvo su dobili roditelje dece u državnim vrtićima, dok je odgovor za privatne vrtiće ostao nedorečen. Tek kada su dobili pune račune za mart, bilo je jasno da pojedini privatni vrtići naplaćuju punu cenu rada za vreme vanrednog stanja.\nPrivatni vrtići da budu solidarni\nPojedini novosadski privatni vrtići naplatili su roditeljima ceo mart, iako zabrana rada vrtića traje od 16. marta, pozivajući se na ugovor između njih i roditelja koji je obavezujući. Takođe, prema navodima iz vrtića savetuju roditelje da ispišu decu ukoliko ne žele da plaćaju punu sumu. U ovoj situaciji nikom nije lako jer, s jedne strane vrtići moraju regulisati svoje troškove prema zaposlenima, te poručuju i to da bi u slučaju većeg ispisa dece deo radnika morali da proglase tehnološkim viškom. S druge strane roditeljima nije jasno kako neko može naplaćivati uslugu čuvanja dece u vrtićima, kada je odlazak u vrtiće zakonom zabranjen.\nGradonačelnik Novog Sada Miloš Vučević napomenuo je da privatni vrtići ne mogu da traže od roditelja da plate punu cenu za ovu uslugu, jer deca ne borave u vrtićima tokom pandemije.\n— Želim da skrenem pažnju svim vlasnicima privatnih vrtića da se ne igraju sa time, da budu solidarni i da ne kažnjavaju sada roditelje čija deca ne mogu da idu u vrtiće, tako što im naplaćuju punu cenu. Ako treba da se grad uključi u tu problematiku, uključićemo se, ali niko nije rekao da naplaćuju cenu vrtića za vreme perioda kada deca ne borave u vrtiću — naveo je Vučević za 021.rs i naglasio da je grad uložio velike napore pre pet godina, kada je doneo odluku o subvencionisanju privatnih vrtića.\nPreporuke za privatne vrtiće i u Beogradu\nBeogradski klinci koji idu u privatne vrtiće, njih 22.000, za sada kao i deca u državnim ne idu u vrtiće. Za državne vrtiće je jasno naznačeno od strane Grada da se neće naplaćivati jer je naredba o neplaćanju za vreme vanrednog stanja donešena 23. marta. Ipak, za privatne vrtiće naredba nije donešena, već je vrtićima upućena preporuka da roditeljima ne naplaćuju vrtić. Najavljeno je da će Gradsko veće doneti odluku o stopiranju sufinansiranju boravka dece u privatnim vrtićima sa ciljem da roditelji čija su deca u privatnim vrtićima ne plaćaju boravak dece, rekao je zamenik gradonačelnika Beograda Goran Vesić, istakavši da će pomoći roditeljima da se izbore na sudu ukoliko im vrtić nastavi naplatu.\nPišite nam kakva su vaša iskustva u vezi sa plaćanjem vrtića za vreme vanrednog stanja.\nU Srbiji dve bebe zaražene koronavirusom\nVeseli svet mališana: Otvoren prvi vrtić u novom centru grada\nJa sam svije dete ispisala ih vrtica jer ne mogu da placam plate vaspitacicama kada je i meni plata umanjena zbog vanrednog stanja,a imam i kreditza stan. Zasto drzava nebrine o socijali nego ja da placamnplatu vrticu koji ne pruza usluge ,a pri tome moram da radim i privatno placam zenu u... Čitaj dalje


Gadafijev sin se “nada” suđenju u Libiji – Minber\ntra. 11, 2012 at 4:48 pm\nGadafijev sin se “nada” suđenju u Libiji\nSaif el-Islam, sin ubijenog libijskog lidera Muamera Gadafija, rekao je zvaničnicima Međunarodnog krivičnog suda (MKS) kako se nada da će mu suđenje biti održano u Libiji, ali oni sumnjaju u njegovu izjavu, stoji u izvještaju objavljenom u srijedu.\nSsifa (39) MKS optužuje za zločine protiv čovječnosti kada je pokušao ugušiti ustanak protiv Gadafija prošle godine, a ovo je izjavio tokom sastanka s libijskim zvaničnicima prošlog mjeseca.\n“Nadam se da će mi se suditi u mojoj domovini, bez obzira na to hoće li me pogubiti ili ne”, rekao je Saif dvojici zvaničnika MKS-a 5. marta na osnovu sudskog izvještaja koji je objavljen u srijedu.\nU izvještaju se također navodi da je Saif zlostavljan i da je dao izjavu “jer je igrao ulogu u korist (libijskog) tužitelja” čiji su predstavnici bili prisutni na jednosatnom sastanku.\nNapeti sastanak je održan u martu u Zintanu, gradu udaljenom 180 kilometara od prijestolnice Tripoli, i gdje je Gadafijev sin zadržan u pritvoru otkako su ga uhapsile tadašnje libijske pobunjeničke snage koje su ubile njegovog oca.\n“Važno je napomenuti da je predstavniku sudskog zapisnika jasno da Saif nije bio u mogućnosti odgovoriti na pitanja u prisutnosti predstavnika libijskog tužitelja”, stoji u sudskom izvještaju.\nJedina prilika koja se pružila zvaničniku koji je vodio zapisnik da porazgovara direktno sa Seifom bila je kada je predstavnik tužilaštva izašao na pet minuta, a Saif je upitan da li ga zlostavljaju, prenosi AFP.\n“Prvobitno je bio opušten, a zatim je postao napet i bez riječi je pokazao ruku na kojoj su nedostajala dva prsta i pokazao je na usta, gdje mu je nedostajao jedan zub”, stoji u sudskom izvještaju.\nMKS je izdao nalog za hapšenje Saifa Gadafija i njegovo izručenje u Den Haag, ali su do sada nove vlasti u Tripoliju to odbijale, insistirajući na tome da će dobiti pravedno saslušanje u Libiji.\nMKS-ov zvaničnik odbrane Xavier-Jean Keita je naveo da je Saif zlostavljan u Libiji od hapšenja 19. novembra prošle godine.


Kancelarija za mlade i saradnju sa udruženjima Grada Beograda-Pogled na svet iz drugog ugla - Rotaract Club Beograd Dedinje uspeĹˇno sproveo Ĺ etnju sa slepima i slabovidima\nRotaract Club Beograd Dedinje uspešno je sproveo akciju Šetnja sa slepima i slabovidima, koja je imala za cilj podizanje društvene svesti o osobama sa ovom vrstom hendikepa. U ovoj šetnji učestvovalo je oko pedesetoro ljudi, a prisutnima se obratio član Gradskog veća Dragomir Petronijević, šef Kancelarije za mlade i saranju sa udruženjima Grada Beograda Nedeljko Radosavljević i Branka Brkić, Savez slepih Srbije.\nOvaj projekat je organizovan u saradnji sa Kancelarijom za mlade i saranju sa udruženjima Grada Beograda. Takođe, podršku su pružili Savez slepih Srbije, Gradska organizacija slepih Beograd, šahovski klub Napredak, ESN BelUPgrade, OMSI odbor Studentskog parlamenta Pravnog fakulteta u Beogradu, IFMSA-Serbia i US dr Jova Zmaj.\nZahvaljujući ovim organizacijama, Rotaract zajednici i svim ljudima dobre volje koji su se našli u tom trenutku, ova šetnja je naišla na isključivo pozitivne komentare i podršku. Svi koji su učestvovali, nosilii su povez preko očiju i štap namenjen osobama sa ovakvom vrstom invaliditeta, i na trenutak uvideli koliko samo izlazak na ulicu može biti problem za naše slepe i slabovide sugrađane. Šetnja je sprovedena od česme u ulici Kneza Mihaila 36, do Kalemegdana, gde su učesnici imali priliku da igraju šah sa\nRotarakt klub Beograd Dedinje osnovan je aprila 2010. godine, s ciljem da pomogne mladim ljudima u njihovom profesionalnom razvoju i da im pruži šansu da pomognu zajednici zastupajući etičke standarde putem dobrovoljnog rada i dobrotvornih akcija. Do sada je uspešno sprovedeno preko 70 akcija, u kojima je učestovalo preko 40 članova koji sa ponosom predstavljaju svoj klub, radeći u timu i podstičući druge da svakog dana mogu učiniti nešto što je za njih malo, a za nekog drugog - mnogo.


- Nismo mi tu utakmicu izgubili tako što smo pre početka seli sa nekim iz Dinama i dogovorili se da ih pustimo. Ne, mi smo jednostavno bili prisiljeni da izgubimo taj meč, iako smo imali veliku želju da ga dobijemo jer je postojao ogroman politički pritisak da Dinamo mora da pobedi. Bilo je to u trenucima kada je rat praktično već počeo, Hrvatska je bila pred nezavisnošću, a sve se dešavalo samo godinu dana posle onog čuvenog incidenta na “Maksimiru”, kada je Boban napao policajca. Dakle, naše prvo gostovanje u Zagrebu od tada... Sećam se da je u loži bio Franjo Tuđman sa svitom, da je atmosfera bila naelektrisana, postavljena tako da nijedan drugi ishod osim pobede modrih nije dozvoljen - priseća se Ljupko Petrović događaja od pre više od 21 godine.\nOn kaže da je u poluvremenu shvatio da i pored početnog vođstva od 2:0, Crvena zvezda teško može da dobije utakmicu.\n- Poveli smo lako sa 2:0 i onda je u finišu prvog poluvremena dosuđen skandalozan penal nad Šukerom, koji se bacio a da ga nisu ni dotakli. Kasnije su Zagrepčani i izjednačili. U poluvremenu sam žestoko protestovao kod sudije, sećam se da je bio to jedan poznati crnogorski arbitar čijeg imena ne mogu da se setim i da sam iz razgovora s njim između redova shvatio da mi taj meč moramo da izgubimo iz političkih razloga. Zato što Tuđman sedi u loži i što ne želi da srpski klub pred njegovim očima slavi usred Zagreba. I to u trenutku kada stvara nezavisnu državu. Ja sam isključen zbog prigovora, do kraja meča smo primili još jedan gol, izgubili meč i to je cela priča - rekao je Petrović.\nTrofejni stručnjak kaže da je Dinamo taj meč dobio pritiscima na sudiju i usijanom atmosferom na tribinama, a da njegovim igračima niko nije prišao i tražio od njih da izgube.\n- Mi smo tada bili na putu da postanemo šampioni Evrope i niko, čak i da je hteo, nije smeo da nam priđe i traži od nas da prodamo meč. Ne znam odakle Robertu priča da smo namerno izgubili tu utakmicu. Ne, ponavljam, bili smo prinuđeni da izgubimo zbog političkih tenzija koje su tada vladale i koje nisu dozvoljavale da srpski tim pobedi u srcu Hrvatske - poručio je Ljupko Petrović iz dalekog Kazahstana gde trenira ekipu Taraza.


„Беочуг“ припао чуварима културе\n„Beočug“ pripao čuvarima kulture\nUMETNIKE koji su svojim životom i stvaralaštvom trajno doprineli kulturnom životu prestonice danas je na Velikoj sceni Narodnog pozorišta Kulturno-prosvetna zajednica Beograda nagradila priznanjem „Zlatni beočug“. Nagradu „Izvanredni Zlatni beočug“ za životno delo dobili su akademik Ljubiša Rakić, baletski umetnik Borivoje Mladenović i glumac Nebojša Dugalić.\n– Priznanje me je iznenadilo s obzirom na uobičajenu praksu dodeljivanja nagrada za životno delo. Mislim da svaka nagrada posredno nagrađuje sve one ljude čiji smo mi naslednici i sve one koji su učinili da svako od nas bude to što jeste – kaže, za „Novosti“, Dugalić.\nNagradu „Izvanredni Zlatni beočug“ u ime Pedagoškog muzeja primio je direktor Božidar Zejak, a u ime nagrađenog Fakulteta muzičke umetnosti dekan Ljiljana Nestorovska.\nOvogodišnja priznanja „Zlatni beočug“ dodeljena su ličnostima iz sveta književnosti, glume, muzike, baleta i bibliotekarstva, među kojima je i Milomir Kragović, urednik izdavačke delatnosti Kompanije „Novosti“.


Održana 11. sednica Skupštine opštine Mladenovac\nU velikoj sali opštine održana je jedanaesta sednica Skupštine opštine Mladenovac. Sednici je prisustvovalo 48 odbornika koji su razmatrali i usvojili sve tačke dnevnog reda, a kao najvažnija tačka usvojen je budžet za 2022. godinu.\nObrazlažući predlog budžeta za sledeću godinu, predsednik Gradske opštine Mladenovac, Vladan Glišić, istakao je da su u budžetu planirana značajna sredstva za investiciona ulaganja. Između ostalog, planirana je relizacija projekata u oblasti izgradnje saobraćajne i komunalne infrastrukture, proširenja parking mesta u gradu, izgradnja sportskih terena, a predviđena su i značajna davanja u oblasti socijalne zaštite, kulture i sporta. Kako je rekao, samo za putnu infrastrukturu je opredeljeno oko 140 miliona dinara, a u sledećoj godini biće izgrađeno i devet novih bunara.\nPored Odluke o budžetu, odbornici Skupštine opštine su, između ostalog, usvojili i Predlog plana javnog zdravlja za teritoriju opštine Mladenovac, kao i Predlog rešenja o imenovanju izborne komisije. Takođe, Skupština je usvojila i programe poslovanja mladenovačkih javnih preduzeća i ustanova za 2022. godinu.


Saradnja za oporavak svetske ekonomije\nAmerički sekretar za finansije Timoti Gajtner i kineski premijer Ven Đijabao\nKina i Sjedinjene Države su se dogovorile da povećaju saradnju u podsticanju globalnog ekonomskog oporavka, dok američki sekretar za finansijeTimoti Gajtner nastavlja dvodnevnu zvaničnu posetu Pekingu.\nGajtner je danas razgovarao sa kineskim potpredsednikom Šijem Đinpingom, za koga se očekuje da uskoro postane novi kineski lider. Ši je izjavio da će Gajtnerova poseta doprineti poboljšanju američko-kineskih trgovinskih odnosa.\n„Mislim da će vaša poseta u velikoj meri unaprediti bilateralne odnose Kine i Sjedinjenih Država i naše ekonomske veze u 2012.“\nKineska državna novinska agencija „Šinhua“ je prenela da su dve strane juče obećale da će sarađivati na ubrzavanju oporavka „veoma složene i sumorne“ svetske ekonomske situacije.\n„Unapred se radujemo istraživanju mogućnosti za povećanje našeg izvoza u Kinu i jačanju i produbljivanju naše saradnje sa Kinom na širokom spektru ekonomskih i strateških pitanja sa kojima se suočavamo širom sveta.“\nOčekuje se da će Gajtner iskoristiti današnje razgovore sa premijerom Venom Đijabaom i potpredsednikom vlade Lijem Kećijangom da zatraži kinesku saradnju u sankcijama koje su Sjedinjene Države uvele iranskoj naftnoj industriji. Međutim, izgledi za to nisu veliki, s obzirom da Kina kupuje gotovo trećinu iranske nafte i stalno se protivi sankcijama kao sredstvu za obuzdavanje iranskog nuklearnog programa.


Jakov Radivojević - Arhimed\nUčenik druge godine Srednje škole i gimnazije Arhimed, Jakov Radivojević, pokazao je izuzetan uspeh u oblasti sporta. Jakov trenira rukomet, a koliko je uspešan u ovom timskom sportu svedoče sledeće nagrade: Prvo mesto na Sportskim igrama mladih – Beograd, Prvo mesto na Sportskim igrama mladih – Srbija, Treće mesto na međunarodnom takmičenju Sportske igre mladih – Split (Hrvatska).\nSrednja škola i gimnazija Arhimed ponosna je na svoje primerne i vredne učenike, kakav je Jakov Radivojević i ovom prilikom ga pohvaljuje za njegove školske i sportske uspehe, kao i za primerno vladanje.\nNegovanje pravih vrednosti, prepoznavanje, podsticanje i negovanje talenata je nešto što je od velikog značaja za razvoj dece i omladine, a Srednja škola i gimnazija Arhimed je ustanova koja u svom sistemu obrazovanja i vaspitanja ostavlja veliki prostor za to i na taj način omogućava učenicima da pored redovnih školskih aktivnosti razvijaju i drugi segment ličnosti kroz raznovrsne vannastavne aktivnosti.\nUčenik Jakov Radivojević je jedan od učenika Srednje škole i gimnazije Arhimed koji je deo kreativnog tima Mojih 5 minuta, internacionalnog digitalnog konkursa namenjenog mladima od 13 do 18 godina u okviru koga će mladi predstaviti svoja umeća i veštine iz različitih oblasti. Na sledećem linku možete pogledati ceo kreativni tim, koji čine učenici Srednje škole i gimnazije Arhimed: https://mojih5minuta.com/kreativni-tim/.


Lokalna fondacija Niš opet finansira kreativne ideje udruženja i neformalnih grupa građana - JuGmedia\nNakon uspešno sprovedenog prvog konkursa i podržanih sedam projekata, Lokalna fondacija Niš otvorila je novi konkurs na kojem je formalnim i neformalnim grupama građana dostupno još 6 hiljada evra za realizaciju kreativnih ideja, a čiji je rok za prijavljivanje do 30. septembra.\nNaime, LFN želi da novim konkursom pruži podršku komšijama, aktivnim Nišlijama koji su spremni da pokrenu pozitivne promene u svojoj ulici, naselju, selu i gradu. Ovim javnim pozivom biće podržane inicijative koje doprinose razvoju Niša i povećanju kvaliteta života u zajednici, kao što su inicijative iz oblasti ulaganja u obrazovanje, podrške kulturi i umetnosti, unapređenja javnih prostora i razvoja sporta.\n„Cilj je da spojimo ljude koji imaju ideje sa društveno odgovornim kompanijama i ljudima koji imaju sredstva, vreme i znanje da te ideje sprovedu u delo“, navode iz Lokalne fondacije Niš.\nNa konkurs mogu da se prijave udruženja i neformalne grupe građana koje:\nPod neformalnim grupama podrazumevaju se grupe od najmanje troje ljudi, koje su okupljene oko rešavanja problema u lokalnoj zajednici i nisu formalno registrovane.\nKljučne oblasti koje LFN prepoznaje su: obrazovanje, kultura, javni prostori, sport i umetnost.\n„Otvorena je mogućnost podrške i za projekte iz drugih oblasti značajnih za naš grad. Prepoznajte šta je potrebno da se promeni, okupite ljude koji dele vaše vrednosti i predložite rešenja“, pozivaju organizatori konkursa.\nZainteresovani se na konkurs mogu prijaviti slanjem svoje ideje putem sajta LFN i na adresu info@fondacijanis.rs najkasnije do 30. septembra 2021. u 23:59.\nIznos sredstava koji LFN dodeljuje kreće se od minimalnih 20.000 dinara do maksimalnih 120.000 dinara po projektu. Krajnji rok za finalnu realizaciju projekata na ovom konkursu je 15. april 2022. godine.


BiHMOD je statički mikrosimulacijski model za ex-ante procjenu izmjena poltika poreza i socijalnih naknada za Bosnu i Hercegovinu. Baza podakata na koju se BiHMOD trenutno oslanja je baza Ankete o potrošnji domaćinstva (HBS-Household Budget Survey) iz 2015. godine.\nInicijativa za izradu modela je započela 2016. godine u Centru za razvojne evaluacije i društvena istraživanja, kao odgovor na rastuće potrebe za ex-ante analizom javnih politika u Bosni i Hercegovini. Inicijalna finansijska pomoć za razvoj je dobijena kroz EU projekat InGRID, putem granta za posjetu Essex Univerzitetu i učešće na njihovim EUROMOD treninzima, a potom od CERGE Fondacije putem granta za posjetu CERGE-EI Institutu u Pragu radi praktičnog rada na EUROMOD verziji modela za Češku Republiku. Potom je rad na izgradnji modela nastavljen finansiranjem iz vlastitih sredstava.\nBiHMOD može unaprijediti kapacitet kreatora politika kroz procjenu budžetskih efekata alternativnih rješenja za politike poreza i naknada, kao i efekte predloženih izmjena na distribuciju dohodka, nejednakost i siromaštvo.


U Kantonu Sarajevo ponovo više oporavljenih nego novozaraženih – Fokus.ba\nU isto vrijeme, 303 osobe su oporavljene od zaraznog oboljenja Covid-19, što je podatak koji i danas potvrđuje nastavak pozitivnog trenda, prema kojem je u Kantonu Sarajevo registriran veći broj oporavljenih u odnosu na broj novozaraženih osoba\nPrema podacima Zavoda za javno zdravstvo KS, u protekla 24 sata potvrđeno je 210 novih slučajeva zaraze koronavirusom u Kantonu Sarajevo.\nOvaj broj je rezultat analize provedene nad 776 uzoraka prikupljenih u periodu od 29. novembra do 2. decembra.\nPorodičnim klasterima ili kontaktima oboljelih od ranije pripada 130 zaraženih osoba, odnosno 61,9 posto, i u samoizolaciji od ranije.\nU isto vrijeme, 303 osobe su oporavljene od zaraznog oboljenja Covid-19, što je podatak koji i danas potvrđuje nastavak pozitivnog trenda, prema kojem je u Kantonu Sarajevo registriran veći broj oporavljenih u odnosu na broj novozaraženih osoba.\nNa klinikama i u Izolatoriju Kliničkog centra Univerziteta u Sarajevu na Podhrastovima (223) i Općoj bolnici (89) hospitalizirano je 312 osoba, od kojih šest pacijenata koristi mehaničku potporu respiratora pri disanju. Sa ovog bolničkog liječenja otpuštene su četiri osobe.\nDesila su se i četiri smrtna ishoda u liječenju, tako da je broj umrlih uzrokovan koronavirusom povećan na 269 osoba.\nU KS trenutno je aktivno 3.488 slučajeva zaraze koronavirusom.\nOd 30. januara do 2. decembra ove godine ukupno je registrirano 20.410 zaraženih osoba koronavirusom, od kojih je njih 16.653 oporavljeno od zaraznog oboljenja Covid-19.\nU periodu od 19. novembra do 3. decembra ove godine, na osnovu preporuka epidemiologa, rješenjima inspekcije ili Ministarstva zdravstva KS naložene su 4.903 samoizolacije.\n– U slučaju pojave nekih od simptoma kao što su: povišena temperatura, kašalj, gubitak mirisa ili okusa, preporučuje se osobama sa simptomima, kao i članovima njihovog kućanstva da ostanu kući, te se telefonski jave nadležnom ljekaru da bi dobili daljnje upute – savjetuju iz Zavoda za javno zdravstvo KS.\nPodsjećaju i da se sve preporuke i smjernice za ponašanje u vrijeme pandemije mogu naći na web stranici VIDEO, saopćeno je iz Službe za protokol i press KS.


Petak , 2018-06-15 | 14:22:25\nKompanija koju je osnovao generalni direktor Tesle Ilon Mask, Boring Kompani (Boring Company) izabrana da gradi brzi podzemni transportni sistem koji će za desetak minuta prevoziti putnike od centra Čikaga do Medjunaordnog aerodroma Oher (O'hare).\nSvako pojedinačno električno vozilo u predvidjenom sistemu tunela prevoziće osam do 16 ljudi i putovaće brzinom od 200 do 240 kilometara na čas, saopštila je kompanija na svom vebsajtu.\nKompanija je navela da će ona finansirati celokupan projekt i da planira da ubira prihode od karti i reklama. Nije data cena izgradnje, ni kada bi mogla da počne.\n"Ni naš gradonačelnik ni Ilon Mask nisu strlpljivi ljudi, tako da očekujemo da ćemo odmah početi pregovore o izgradnji, što je pre moguće, i realizovaćemo ovaj projekat u bliskoj budućnosti", rekao je danas zamenik gradonačelnika Robert Rivkin.\nKada je ove nedelje najavio projekat, portparol gradonačelnika Čikaga Rama Emanuela, Adam Kolins je rekao da će prevoz od centra grada do aerodroma trajati oko 12 minuta.\nSada je oko 40 minuta potrebno da se stigne do aerodroma čikaškim metroom. Alternativa, odnosno putovanje automobilom može da traje duplo duže od toga.\nRivkin je rekao da se procenjuje da će karta koštati izmedju 20 i 25 dolara, što je znatno niže od cene taksija za vožnju do aerodroma. Karta za metro sa Ohera košta pet dolara.\nZvaničnici Čikaga već više od deset godina govore o brzom prevozu izmedju aerodroma Oher i centra grada, ali to se još nije realizovalo. Ostvarenje tog projekta i to bez opterećivanja poreskih obveznika, bio bi veliki podvig za Ram Emanuela, koji će se iduće godine kandidovati za treći mandat.\nMask je u maju rekao da je tunel izgradjen ispod predgradja Los Andjelesa za testiranje transportnog sistema skoro gotov, i da će gradjani za nekoliko meseci imati prilike da ga besplatno isprobaju. On je takodje pominjao mogućnost tunela za brzi prevoz koji bi povezivao Vašington i Njujork.\nMaskova glavna kompanija Tesla je prošle godine imala teškoće da ostvari godišnji profit prvi put u 15 godina od kada posluje. Mask je u utorak objavio da će Tesla otpustiti oko 3.600 zaposlenih da bi smanjila troškove. On je rekao da to iznosi oko devet odsto radne snage kompanije od 40.000 ljudi.


Za većinu udesa krivi nedisciplinovani vozači :: www.domaci.de\nZa većinu udesa krivi nedisciplinovani vozači\nanchi22•• 20:01 ••Datum registracije: 09 Jul 2008Poruke: 50904\nPostavljena: Čet Jul 05, 2012 4:06 pm Naslov poruke: Za većinu udesa krivi nedisciplinovani vozači\nDirektor Agencije za bezbednost saobraćaja Stojadin Jovanović izjavio je danas da se saobraćajni udesi u Srbiji u više od 80 odsto slučajeva događaju zbog nedisciplinovanih vozača. Saobraćajni udesi se najčešće događaju zbog neadekvatne brzine kretanja, uzimanja alkohola, nepropisnog preticanja i to su uzroci teških saobraćajnih nesreća koje su se dogodile ovih dana, rekao je on gostujući na TV Pink.\nJovanović je istakao da na događanje saobraćajnih udesa utiču i objektivni faktori kao što su vozilo i put, velike vrućine i povećan intenzitet saobraćaja na domaćim putevima.\nOn je istakao da je pripremljeno više kampanja za ovu turističku sezonu kako bi vozači poštovali propise i bili disciplinovaniji, ističući da, što je više apela, to je i veći njihov uticaj.\n"Subjektivni osećaj kod vozača koji su nedisciplinovani da će zbog učinjenog prekršaja biti zaustavljeni i sankcionisani je najveća preventiva i brana od nepoštovanja propisa", ocenio je Jovanović.\nOn je istakao da je najvažnije da se sistemskim merama utiče na faktore čoveka i vozila koji utiču na bezbednost u saobraćaju i da država mora više uložiti u toj oblasti.\n"I sad imamo situaciju da se tehnički neispravna vozila kreću našim putevima", upozorio je Jovanović.\nJovanović je ukazao na pozitivan trend u prvih pet meseci ove godine jer je broj saobraćajnih nezgoda smanjen za 17 odsto, broj poginulih manji za 34 lica, a broj povređenih manji za nešto više od 830.\nZa proteklih 10 godina je smanjen broj nezgoda, odnosno broj stradalih i poginulih na domaćim putevima za 50 odsto, što je i bila preporuka EU, kaže Jovanović.\nBroj stradalih je od 17 lica na 100.000 stanovnika, koliko je nekada ginulo na domaćim putevima, smanjen na 10, tako da je taj broj više nego prepolovljen, rekao je Jovanović.\nOn je ocenio da je Srbija u pogledu bezbednosti u saobraćaju u poređenju sa drugim državama "u sredini", jer nije ni najbezbednija, ni najnebezbednija.\nJovanović je procenio da bi Srbija za pet do deset godina mogla stići najbezbednije države i da bi trebalo težiti nivou bezbednosti u saobraćaju koju imaju Holandija, Nemačka ili Engleska.\nPostavljena: Čet Jul 05, 2012 6:05 pm Naslov poruke: Direktor Agencije za bezbednost saobraćaja Stojadin .\nal se lijepo nasmijah....direktor agencije za bezbjednost saobracaja - stojadin... manjak saobracajnih znakova ( a manjak je napravljen tako daa su mijenjali uslove voznje..a nisu postavili znakove...na prmjer...cesta kojom sam se provezao najamanje milion puta...\nje od kad ja znam za nju imala ogranicenje brzine 60 km/h...a sad su uklonili znak...\ni hvataju na foru..ljude...kao po zakonu je dozvoljena brzina..u naseljenoj gradskoj zoni 50 km/h...\nsto je tacno...ali...15 godina...je bio znak...da je ogranicenje 60km/h...\na novog znaka nema... i naravoo i neispravna vozila nesavjesnih kvazi vozaca koji voze nepriolagodjenom brzinom...\nkoja nije proilagodjena ni cestama a ni vozilima koja voze.....su najcesci uzrok saobracajnih nesreca...\nuz pomenute znakove... _________________All we need is love\nPrikaz poruka: Sve poruke1 dan7 dana2 nedelje1 mesec3 meseca6 meseci1 godina prvo starijeprvo novije www.domaci.de Forum Indeks -> ~ Vesti ~ -> ~ Arhiva - Vesti ~ -> Za većinu udesa krivi nedisciplinovani vozači


Selaković u Njujorku sa šefovima diplomatije Estonije i Tunisa - Politika - Dnevni list Danas\nPočetna » Vesti » Politika » Selaković u Njujorku sa šefovima diplomatije Estonije i Tunisa\nSelaković je ministarku inostranih poslova Estonije Evu Mariju Lijmets informisao o dijalogu Beograda i Prištine i aktuelnoj situaciji na terenu, podsetivši da je Srbija ispunila sve obaveze iz Briselskog sporazuma, dok Prišina to ne čini više od sto meseci i uvodi jednostrane mere.\nZahvalio je Estoniji na kontinuiranoj podršci evropskim integracijama Srbije i istakao da je punopravno članstvo u EU strateški cilj Srbije.\nNaglasio je da Srbija ostaje posvećena dijalogu, stabilnosti i očuvanju mira, kao i stvaranju uslova za ekonomski rast svih u regionu, što čini kroz inivijativu „Otvoreni Balkan“.\nU razgovoru sa ministrom spoljnih poslova Tunisa Otmanom Žerandijem Selaković je rekao da je Srbija zainteresovana za unapređenje ekonomske saradnje, posebno u oblasti poljoprivrede, trgovine, infrastrukture, odbrane i bezbednosti.\nIzrazio je zadovoljstvo što je Žerandi potvrdio da će predovoditi delegaciju Tunisa, jednu od osnivača Pokreta nesvrstanih, i učestvovati na komemorativnom skupu 11. i 12. oktobra u Beogradu, povodom obeležavanja 60. godina od Beogradske konferencije Pokreta nesvrstanih.\nŽerandi je zahvalio na pomoći Srbije Tunisu u vidu donacije vakcina protiv kovida-19.\nestonijaGeneralna skupština UNNikola SelakovićTunisBeogradNjujork


Osnovan fond za izgradnju kuća u Krupnju : Nadlanu.com\nOsnovan fond za izgradnju kuća u Krupnju\nObjavljeno 20. maj 2014. / 15:37:44\nSve je više ohrabrujućih vesti u vezi sa gradom Krupanj, koji je jedno od najugroženijih mesta usled poplava i najveće prirodne katastrofe u našoj zemlji.\nU ponedeljak je posle nekoliko dana apela, kada je ovo mesto bilo odsečeno od sveta, stigao konvoj pomoći, koji je predvodio predsednik Srbije Tomislav Nikolić. Pomoć stiže i od mnogih organizacija iz okolnih gradova, pojedinaca, pa i fudbalskog kluba Partizan, a poslednja u nizu je formiranje fonda “Novi dan – novi život”.\nOvaj fond osnovali su UMS i “Artimedija”, i prikuplja novac za izgradnju i sanaciju srušenih kuća u Krupnju, kojih ima više stotina.\nOdržan okrugli sto o položaju mladih na Zapadnom Balkanu i u…\nVučić u Krupnju: Kuće do zime, pomoć u gorivu i đubrivu\n- Prilikom posete Krupnju, kada smo odneli pomoć, razgovarali smo i sa ljudima koji su ostali bukvalno bez krova nad glavom. Njihove suze i bol su nešto što je nemoguće opisati i što duboko pogađa u srce. Zato smo odlučili da preko svojih kontakata, prijatelja, svih drugih ljudi dobre volje, ali i fonda koji smo osnovali, prikupimo sredstva za izgradnju i obnovu kuća – izjavio je Boško Kozarski iz UMS-a.\n- Apelujem i na druge da nam se u ovoj akciji priključe. Ovim ljudima je neophodna pomoć svih nas, oni ne mogu sami – dodao je Kozarski, pozivajući sve građane da u školu “Artimedija”, u Bulevaru vojvode Mišića, donesu sredstva za ličnu higijenu, konzerviranu hranu i flaširanu vodu, koju će u subotu transportovati do najugroženijih delova Srbije kojima je ta pomoć neophodna.\nOn je sa Sašom Borojevićem i državnim sekretarom Nenadom Borovčaninom još u nedelju odneo pomoć Krupanjcima u vidu hrane i vode.


Vučić: Revizija tužbe loša za odnose BiH i Srbije, Dodik: Pokrenuti krivični postupak protiv Bakira | Poskok\nVučić: Revizija tužbe loša za odnose BiH i Srbije, Dodik: Pokrenuti krivični postupak protiv Bakira\n“Srbija i njeno političko rukovodstvo i Vlada ništa nisu učinili da bi prouzrokovale takvu reakciju Sarajeva. Bez obzira na sve, uvjeren sam da ćemo umjeti da sačuvamo naše državne i nacionalne interese, ali ćemo usprkos svemu, nastaviti da razgovaramo s rukovodstvom u BiH u želji da trajno osiguramo mir na Balkanu”, rekao je Vučić za “Blic”.\n“Osim što je najavljena revizija tužbe lažna, jer je ne podnosi BiH već samo jedan narod ili dijelovi jednog naroda, ona je i s moralnog i svakog drugog stanovišta neprihvatljiva. Ni prije deset godina nisu postojali dokazi protiv Republike Srbije, oni ne postoje ni danas, iz prostog razloga što Srbija nije ni uradila ono što joj muslimani u BiH pokušavaju staviti na teret”, istaknuo je Dodik komentirajući odluku većine sudionika današnjeg savjetovanja u Sarajevu, kome su prisustvovali predstavnici bošnjačke političke, vjerske i nevladine zajednice, da daju podršku Izetbegovićevoj inicijativi za podnošenje zahtjeva za reviziju presude protiv Srbije.\n“Indikativno je što tradicionalni zaštitnici i slova i duha Daytona oličeni u OHR i Veleposlanstva SAD-a u Sarajevu, u jednostranom aktu jednog člana Predsjedništva BiH mimo volje, dogovora ili suglasnosti druga dva člana, nisu vidjeli kršenje Daytonskog mirovnog sporazuma, čak ni destabilizaciju prilika u samoj BiH”, istaknuo je Dodik.